mteb/MIRACLReranking huggingface dataset:
সূর্য সেন ১৯২৬ সালে সূর্য সেন পলাতক অবস্থায় কোলকাতার আমহার্স্ট স্ট্রীটের এক মেসে পুলিশের হাতে ধরা পড়েন। সেখান থেকে তাঁকে বোম্বাইয়ের (মুম্বাই) রত্নগিরি জেলে পাঠানো হয়। মাস্টারদা যখন রত্নগিরি জেলে আটক, তখন তাঁর স্ত্রীর কঠিন টাইফয়েড রোগ হয়েছিল। দেওয়ানবাজারের যে বাসা থেকে মাস্টারদা পালিয়ে গিয়েছিলেন, তাঁর স্ত্রী সেখানে তখন মৃত্যুশয্যায় ছিলেন। বহু দরখাস্তের পর মাস্টারদাকে যখন পুলিশ পাহারায় রত্নগিরি জেল থেকে ছুটিতে চট্টগ্রাম আনা হয় মূমুর্ষু স্ত্রীকে দেখার জন্য, তাঁর স্ত্রীর আয়ু তখন সম্পূর্ণ নিঃশেষিত। সূর্য সেনের স্ত্রী বিপ্লবী কাজ-কর্মে তাঁকে নেয়ার জন্য মাঝে মাঝে বয়োকনিষ্ঠ সহকর্মীদের কাছে অনু্যোগ করতেন। স্বামীর কাজের প্রতি শ্রদ্ধাশীল থাকা পুষ্প দত্ত এ জীবনে আর এ বিপ্লবী নেতার দেহ-মনের সান্নিধ্যে যেতে পারেন নি। 
ভারতে ইংরেজ শাসনবিরোধী অরবিন্দ ঘোষ ১৮৯৩ সালে কেমব্রিজ বিশ্ববিদ্যালয়ে পড়া শেষ করে দেশে ফিরে বরোদা কলেজে সহকারী অধ্যক্ষের পদে যোগদান করেন। এ সময় তিনি মহারাষ্ট্র গুপ্ত বিপ্লবী সমিতির নেতা দামোদর হরি চাপেকার এবং রামকৃষ্ণ হরি চাপেকারের সংস্পর্শে এসে বিপ্লবে অনুপ্রাণিত হলেন। তাঁর এবং তরুণ ব্যারিস্টার প্রমথনাথ মিত্রের তৎপরতায় কলকাতার আপার সার্কুলার রোডের একটি বাড়িতে বাংলার প্রথম গোপন বিপ্লবীদল “অনুশীলন” সমিতি গঠন করা হয়। ১৮৯৯-১৯০১ সালে গঠিত এই সমিতির সভাপতি ছিলেন প্রমথনাথ মিত্র এবং কোষাধ্যক্ষ সুরেন্দ্রনাথ ঠাকুর। এ দলে পরে যুক্ত হলেন অরবিন্দের অনুজ বারীন্দ্রকুমার ঘোষ, যতীন্দ্রনাথ মুখার্জী, যোগেন্দ্র বিদ্যাভূষন প্রমুখ। অনুশীলন সমিতির সদস্যদের লাঠি খেলা, অসি খেলা, ছোরা খেলা, কুস্তি, মুস্টিযুদ্ধ ইত্যাদি শিক্ষা দেয়া হত। অরবিন্দ ঘোষ, দেশবন্ধু চিত্তরঞ্জন দাশ প্রমুখের চাঁদাতে এই সমিতি চলত। লাঠি খেলা, অসি খেলা, ছোরা খেলায় তৃপ্ত থাকতে অস্বীকার জানিয়ে বারীন্দ্রকুমার ঘোষের নেতৃত্বে একদল বিপ্লবী “অনুশীলন সমিতি” থেকে আলাদা হয়ে “যুগান্তর দল” দল গঠন করে। “অনুশীলন” সমিতি এবং “যুগান্তর” এ দুই দলের শাখা পূর্ব বাংলায় গড়ে উঠে। পুলিন দাসকে ঢাকা অনুশীলন সমিতির অধ্যক্ষ নিযুক্ত করা হয়। এর সাথে আরো যুক্ত ছিলেন প্রতুল গাঙ্গুলী, কেদারেশ্বর সেন, রবি সেন প্রমুখ। পশ্চিম বাংলার মানিকতলায় বিপ্লবীদের বোমার কারখানা আবিস্কারের পর অরবিন্দ ঘোষসহ অনেক বিপ্লবীদের আলিপুর বোমা মামলায় জড়ানো হয়। ১৯০৭ সালে ঐ মামলার পলাতক কিছু আসামী গোপনে পালিয়ে চট্টগ্রাম আসেন। এসময় তাদের আদর্শে অনুপ্রানিত হয়ে চট্টগ্রামে প্রথম বিপ্লবী সংগঠনের জন্ম হয়। যামিনী সেন, মণীন্দ্র সেন আর অম্বিকা চক্রবর্তী প্রমুখ ছিলেন এই সংগঠনের সদস্য। এই বিপ্লবী সংগঠনের সদস্যরা কলকাতা থেকে গোপনভাবে প্রকাশিত পত্র-পত্রিকা এবং ইস্তেহার চট্টগ্রামে বিলি করতেন। সশস্ত্র আন্দোলনের জন্য অস্ত্র এবং বিস্ফোরক তাদের হাতে ছিল না।
অনুশীলন সমিতি বঙ্গভঙ্গের বিরুদ্ধে ১৯০৫ সালে ঢাকায় বিপিনচন্দ্র পালের জ্বালাময়ী বক্তৃতার পরেই ১৯০৬ সালে ঢাকা সরকারি কলেজের শিক্ষক এবং পরবর্তী সময়ে ঢাকা 'ন্যাশনাল স্কুল' এর প্রতিষ্ঠাতা প্রধান শিক্ষক পুলিনবিহারী দাসের নেতৃত্বে ৮০ জন্য হিন্দু যুবক গঠন করে ঢাকা অনুশীলন সমিতি। অনুশীলন সমিতির প্রতিটি শাখা সম্পূর্ণ স্বাধীন ছিল, তবে অনুশীলন সমিতির সাথে ঢাকার শাখার প্রতিষ্ঠাতা পুলিনবিহারী দাসের সরাসরি সংযোগ ছিল। ভারতবর্ষের প্রখ্যাত ব্রিটিশবিরোধী আন্দোলনকারী যশোরের শচীন্দ্রপ্রসাদ বসু ঢাকা অনুশীলন সমিতির পরিদর্শক ছিলেন।
শেখ ওয়াজেদ আলি শেখ ওয়াজেদ আলি (৪ সেপ্টেম্বর ১৮৯০ - ১০ জুন ১৯৫১) ছিলেন একজন প্রখ্যাত বাঙালি সাহিত্যিক। তিনি মূলত 'এস ওয়াজেদ আলি' নামেই অধিক পরিচিত। তিনি বঙ্গীয় মুসলমান সাহিত্য সমিতির সভাপতি হিসাবে দায়িত্ব পালন করেন।
ভারতের বিপ্লবী স্বাধীনতা আন্দোলন বঙ্গভঙ্গের বিরুদ্ধে ১৯০৫ সালে ঢাকায় বিপিনচন্দ্র পালের জ্বালাময়ী বক্তৃতার পরেই ১৯০৬ সালে ঢাকা সরকারি কলেজের শিক্ষক এবং পরবর্তী সময়ে ঢাকা 'ন্যাশনাল স্কুল' এর প্রতিষ্ঠাতা প্রধান শিক্ষক পুলিনবিহারী দাসের নেতৃত্বে ৮০ জন্য হিন্দু যুবক গঠন করে 'ঢাকা অনুশীলন সমিতি'। অনুশীলন সমিতির প্রতিটি শাখা সম্পূর্ণ স্বাধীন ছিল, তবে অনুশীলন সমিতির সাথে ঢাকার শাখার প্রতিষ্ঠাতা পুলিনবিহারী দাসের সরাসরি সংযোগ ছিল। ভারতবর্ষের প্রখ্যাত ব্রিটিশবিরোধী আন্দোলনকারী যশোরের শচীন্দ্রপ্রসাদ বসু ঢাকা অনুশীলন সমিতির পরিদর্শক ছিলেন।
পশ্চিমবঙ্গের পঞ্চায়েত ব্যবস্থা পঞ্চায়েত সমিতি ও জেলা পরিষদের স্থায়ী সমিতিগুলির গঠনপদ্ধতি মোটামুটি একই রকম। এই কমিটিগুলির সদস্যগণ হন –
সদস্যদের সকলেই কোনও না কোনও কমিটির সঙ্গে যুক্ত হতে পারেন। তবে সভাধিপতি/সভাপতি ও সহকারী সভাধিপতি/ সহকারী সভাপতি ছাড়া কেউই দুটি (জেলা পরিষদের ক্ষেত্রে) বা তিনটির (পঞ্চায়েত সমিতির ক্ষেত্রে) বেশি কমিটির সদস্য হতে পারেন না। প্রত্যেক সমিতি নিজেদের মধ্যে থেকে একজনকে কর্মাধ্যক্ষ বা চেয়ারম্যান নির্বাচিত করেন। তবে এই নির্বাচনের ব্যাপারে সরকার মনোনীত ব্যক্তিগণ অংশগ্রহণ বা প্রতিদ্বন্দ্ব্বিতা করতে পারেন না। এই পদগুলির ক্ষেত্রেও তফসিলি জাতি, উপজাতি ও মহিলাদের আসন সংরক্ষণের ব্যাপারে অপরাপর পঞ্চায়েত সংস্থাগুলির নীতিই অনুসৃত হয়। তবে সভাপতি বা সভাধিপতিই নিজ নিজ সংস্থার অর্থ, সংস্থা, উন্নয়ন ও পরিকল্পনা স্থায়ী সমিতির কর্মাধ্যক্ষ হয়ে থাকেন।
বেথুন কলেজ বেথুন কলেজ বাংলার ইতিহাসে প্রথম মহিলা কলেজ যা ১৮৪৯ খৃষ্টাব্দে জন এলিয়ট ড্রিঙ্কওয়াটার বিটনের প্রচেষ্টায় কলকাতায় প্রতিষ্ঠিত হয়।
কল্পনা দত্ত চট্টগ্রাম থেকে ১৯২৯ সালে ম্যাট্রিকুলেশন পাশ করার পর কল্পনা দত্ত কলকাতা আসেন এবং বেথুন কলেজ-এ বিজ্ঞান বিভাগে ভর্তি হন। বেথুন কলেজে পড়তে পড়তে তিনি নানা ধরনের বিপ্লবী কর্মকান্ডে জরিয়ে পরেন। শহীদ ক্ষুদিরাম এবং বিপ্লবী কানাই লাল দত্তের আদর্শে উদ্বুদ্ধ হয়ে তিনি বেথুন কলেজ-এ গড়ে ওঠা "ছাত্রী সংঘ"-এ যোগদান করেন।
মহারাণী হেমন্তকুমারী সংস্কৃত কলেজ ১৯০৪ সালের ১ লা জুলাই বাংলার তৎকালীন লে: গভর্ণর রাজশাহী কলেজ প্রাঙ্গনে সংস্কৃত কলেজের ভিত্তি প্রস্তর স্থাপন করেন। ১৮০৮ সালে সেই কলেজ ভবনের নির্মাণ কাজ শেষ হয়। কলেজটি রাজশাহী কলেজের নিয়ন্ত্রণাধীনে উক্ত কলেজেরই একটি সংযুক্ত ইন্সটিটিউট হিসেবে স্থাপিত হয়। ১২ জন সদস্য নিয়ে সংস্কৃত কলেজেন প্রথম পরিচালনা পরিষদ গঠিত হয়। এই পরিষদের সভাপতি ছিলেন পদাধিকার বলে জেলা কালেক্টর এবং সহ-সভাপতি এবং সচিব হিসেবে দায়িত্ব পালন করেন রাজশাহী কলেজের অধ্যক্ষ। ১৯০৫ সালে ৩ জন শিক্ষক এবং ৩৫ জন ছাত্র নিয়ে সংস্কৃত কলেজ কার্যক্রম শুরু।
কাজী জাকের হোসেন শিক্ষা জীবন শেষে ঢাকা বিশ্ববিদ্যালয়ের প্রাণীবিদ্যা বিভাগে ৩৮ বছর অধ্যাপনা করেন। বাংলাদেশে প্রাণীবিদ্যা শিক্ষাকে বিশেষ করে বন্য প্রাণী বিষয়ক শিক্ষা প্রবর্তনে তাঁর বিশেষ অবদান রয়েছে ৷তিনি বাংলাদেশে প্রাণী বিজ্ঞান সমিতির প্রতিষ্ঠাতা সাধারণ সম্পাদক এবং পরবর্তীতে একাধিকবার এ সমিতির সভাপতির দায়িত্ব পালন করেছেন ৷ তিনি বাংলাদেশ বন্য প্রাণীতত্ত্ব সমিতি ও বাংলাদেশ পাখি সংরক্ষণ সমিতির প্রতিষ্ঠাতা সভাপতি ৷
বিমল রায় তাঁর পরিচালিত সাড়া জাগানো চলচ্চিত্রের ভিতরে "উদয়ের পথে", "অঞ্জনগড়", "মা", "দো বিঘা জমীন" প্রভৃতি উল্লেখযোগ্য। তাঁর নিজস্ব সংস্থায় তোলা প্রথম ছবি দো বিঘা জমীন (১৯৫৩) কান চলচ্চিত্র উৎসব, কার্লোভিভেরি এবং ভেনিস চলচ্চিত্র উৎসব থেকে পুরস্কার লাভ করেছিল। তাঁর প্রযোজনায় এবং হেমেন গুপ্তের পরিচালনায় কাবুলিওয়ালা ছবিটি জনপ্রিয় হয়েছিল। মস্কোয় ১৯৫৯ খ্রিস্টাব্দে প্রথম আন্তর্জাতিক চলচ্চিত্র উৎসবের তিনি অন্যতম জুরি ছিলেন । তিনি কিছুকাল ফিল্ম গিল্ড অফ ইন্ডিয়ার সহকারী সভাপতি এবং ভারতীয় চলচ্চিত্র প্রযোজক সমিতির সভাপতি হয়েছিলেন।
বিনোদচন্দ্র চক্রবর্তী বিনোদচন্দ্র চক্রবর্তী অল্প বয়সেই বিপ্লবী যুগান্তর দলে যোগ দেন। পরে দেশবন্ধু চিত্তরঞ্জন দাশ ও নেতাজী সুভাষচন্দ্র বসুর ঘনিষ্ঠ সহযোগে দেশের কাজে অনেকবার কারাবরণ করেন। অবিভক্ত বাংলার আইনসভার সদস্য এবং বহুদিন নিখিল ভারত কংগ্রেস কমিটির সদস্য ছিলেন। দেশভাগের পর পূর্ব পাকিস্তানে তাঁকে কয়েক বছর বন্দিজীবন কাটাতে হয়েছিল। মুক্তিলাভের পর পাকিস্তান গণপরিষদের সদস্য হন। কলকাতা সংগ্রামী বিপ্লবী সমিতির সভাপতি ছিলেন।
আমানুল্লাহ মোহাম্মদ আসাদুজ্জামান শহীদ আসাদ ১৯৪২ সালের ১০ জুন নরসিংদী জেলার শিবপুর উপজেলার ধানুয়া গ্রামে জন্মগ্রহণ করেন। তার বড় ভাইয়ের নাম প্রকৌশলী রশিদুজ্জামান। শিবপুর উচ্চ বিদ্যালয় থেকে ১৯৬০ সালে মাধ্যমিক শিক্ষায় উত্তীর্ণ হয়ে উচ্চ শিক্ষার্থে জগন্নাথ কলেজ (বর্তমান জগন্নাথ বিশ্ববিদ্যালয়) ও এমসি কলেজে পড়াশোনা করেন। ১৯৬৩ সালে ঢাকা বিশ্ববিদ্যালয়ে স্নাতক (সম্মান) শ্রেণীতে ভর্তি হয়ে ১৯৬৬ সালে বি.এ এবং ১৯৬৭ সালে এম.এ ডিগ্রী অর্জন করেন। এই বৎসরেই আসাদ ন্যাশনাল আওয়ামী পার্টি (ন্যাপ) এবং কৃষক সমিতির সভাপতি মাওলানা আবদুল হামিদ খান ভাষাণী'র নির্দেশনায় কৃষক সমিতিকে সংগঠিত করার লক্ষ্যে শিবপুর, মনোহরদী, রায়পুরা এবং নরসিংদী এলাকায় নিজেকে সম্পৃক্ত রাখেন।
আসহাব উদ্দীন আহমদ শিক্ষকতা দিয়ে আসহাব উদ্দীন আহমদ কর্মজীবন শুরু করেন। তিনি প্রথমে চট্টগ্রাম কলেজ, পরে একে একে তৎকালীন ইসলামিয়া কলেজ (বর্তমান হাজী মুহম্মদ মুহসীন কলেজ), লাকসাম নবাব ফয়েজুন্নেসা কলেজ, ফেনী সরকারী কলেজ-এ ইংরেজি ভাষা ও সাহিত্য বিষয়ে অধ্যাপনা করেন। ১৯৫০ সালের মাঝামাঝি থেকে ১৯৫৩ সালের ডিসেম্বর পর্যন্ত কুমিল্লা ভিক্টোরিয়া কলেজ-এ ইংরেজি ভাষা ও সাহিত্য বিষয়ে অধ্যাপনা করেন। তিনি ছিলেন তৎকালীন বেসরকারি কলেজ শিক্ষক সমিতির মুখপত্র 'দি টিচার'-এর সম্পাদক।
রেবতীচরণ নাগ ঢাকা অনুশীলন সমিতির সভ্য ছিলেন। ১৯১৬ সালে ভাগলপুরকে কেন্দ্র করে বিহারে বৈপ্লবিক কাজের উদ্দেশ্যে স্কুল কলেজের কিছু ছাত্র নিয়ে তিনি অনুশীলন সমিতি স্থাপন করেন। ক্রমে অন্যান্য শহরেও সমিতির শাখা স্থাপিত হয়। বাংলা দেশের পলাতক বিপ্লবীদের জন্য একটি গোপন আশ্রয়স্থলও সংগ্রহ করেন। ১৮ অক্টোবর, ১৯১৬ তারিখে গ্রেপ্তার এড়াতে পালিয়ে যান। পলাতক অবস্থায় মৃত্যু। মৃত্যুর কারণ অজ্ঞাত।
বঙ্গীয় মুসলমান সাহিত্য সমিতি বঙ্গীয় মুসলিম সাহিত্য সমিতি কলকতায় অবস্থানরত মুসলমান ছাত্রদের গঠিত একটি সাহিত্য সংগঠন। এর প্রতিষ্ঠাতাদের অন্যতম ছিলেন ড. মুহম্মদ শহীদুল্লাহ, মুহম্মদ মোজাম্মেল হক, কাজী ইমদাদুল হক, মাওলানা আকরাম খাঁ, মৌলবি আবদুল করিম, কমরেড মুজফ্‌ফর আহমদ সহ আরো অনেকে। এই সমিতির পত্রিকা ছিল "বঙ্গীয় মুসলিম সাহিত্য পত্রিকা"। এই সমিতির অফিস ছিল কলকাতার ৩২ নং কলেজ স্ট্রিটে।
আবু আহসান মোহম্মদ সামসুল আরেফিন সিদ্দিক ১৯৮০ সালে অধ্যাপক সিদ্দিক ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে প্রভাষক হিসেবে যোগদান করেন। ১৯৯৩ থেকে ১৯৯৬ পর্যন্ত তিনি গণযোগাযোগ ও সাংবাদিকতা বিভাগের প্রধান হিসেবে দায়িত্ব পালন করেন। ১৯৯৪ ও ১৯৯৬ সালে তিনি ঢাকা বিশ্ববিদ্যালয় শিক্ষক সমিতি'র সাধারণ সম্পাদক এবং ২০০৪ ও ২০০৫ সালে ঐ সমিতির নির্বাচিত সভাপতি ছিলেন। তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের চেয়ারম্যান ছিলেন।
কামিনী রায় স্নাতক ডিগ্রী অর্জনের পর ১৮৮৬ সালেই তিনি বেথুন কলেজের স্কুল বিভাগে শিক্ষয়িত্রীর পদে নিযুক্ত হন। পরবর্তীকালে তিনি ঐ কলেজে অধ্যাপনাও করেছিলেন। যে যুগে মেয়েদের শিক্ষাও বিরল ঘটনা ছিল, সেই সময়ে কামিনী রায় নারীবাদে বিশ্বাসী ছিলেন। তাঁর অনেক প্রবন্ধেও এর প্রতিফলন ঘটেছে। তিনি নারী শ্রম তদন্ত কমিশন (১৯২২-২৩) এর সদস্য ছিলেন।
কাজী খলীকুজ্জমান আহমদ খলীকুজ্জামান ২৩ বছর যাবত বাংলাদেশ ইনস্টিটিউট অফ ডেভলপমেন্ট স্টাডিজ (বিআইডিএস) এবং এর পূর্বতন পাকিস্তান ইনস্টিটিউট অফ ডেভলপমেন্ট ইকোনোমিক্সে (পিআইডিই) গবেষণা পেশায় এবং কয়েক বছর গবেষণা পরিচালক হিসেবেও নিয়োজিত ছিলেন। তিনি ১৯৮৭ সালে বিআইডিএসের গবেষণা থেকে ইস্তফা দেন এবং ১৯৮০ সালে বাংলাদেশ উন্নয়ন পরিষদ প্রতিষ্ঠায় ভূমিকা রাখেন এবং এর প্রধান নির্বাহী হিসেবে যোগ দেন। তিনি ২০০৯ সালের নভেম্বর মাসে পল্লী কর্ম সহায়ক ফাউন্ডেশনের পরিচালনা পর্ষদের সভাপতি পদ লাভ করার পর বাংলাদেশ উন্নয়ন পরিষদ থেকে ইস্তফা নেন। তিনি ঢাকা স্কুল অব ইকোনমিক্সের প্রতিষ্ঠাতা, যা ২০১০ সালের আগস্ট মাসে প্রতিষ্ঠিত হয়। তিনি ২০০২ থেকে ২০১০ সাল পর্যন্ত টানা তিনবার বাংলাদেশের অর্থনীতিবিদদের সর্বোচ্চ পরিষদ বাংলাদেশ অর্থনীতি সমিতির নির্বাচিত সভাপতি ছিলেন।
রোকেয়া আফজাল রহমান রোকেয়া বাংলাদেশ এশিয়া ইউনিভার্সিটি ফর উইমেন সাপোর্ট ফাউন্ডেশনের পরিচালনা পরিষদের চেয়ারম্যান। তিনি নারী উদ্যোক্তা সমিতির সভাপতি। সেই সাথে তিনি নারী উদ্যোক্তাদের বাংলাদেশ ফেডারেশনেরও সভাপতি।
ভালেন্তিনা তেরেশকোভা ১৯৬৬ সাল থেকে ১৯৯১ সাল পর্যন্ত তিনি সোভিয়েত ইউনিয়নের সুপ্রিম সোভিয়েতের সক্রিয় সদস্য ছিলেন। সোভিয়েত নারী সমিতির পরিচালক নিযুক্ত হন ১৯৬৮ সালে। ১৯৭৪ থেকে ১৯৯১ সাল পর্যন্ত সুপ্রিম সোভিয়েত প্রেসিডিয়ামের সদস্যরূপে দায়িত্ব পালন করেন। ২০০৮ সালে তিনি ইয়ারোস্লাভ প্রদেশের সংসদের ইউনাইটেড রাশিয়া দলের সদস্যরূপে সহ-সভাপতি নিযুক্ত হন।
মোহাম্মদ সুলতান মোহাম্মদ সুলতান প্রগতিশীল পুস্তক প্রকাশনার গুরুত্ব উপলব্ধি করে তাঁর শেষ সম্বলটুকু দিয়ে প্রগতিশীল পুস্তক প্রকাশনার চেষ্টা করেন। পুস্তক প্রকাশকদের সংগঠিত করে দেশে সৃজনশীল ও প্রগতিশীল সাহিত্য পুস্তক প্রকাশনার জন্য এক গঠনমূলক আন্দোলন গড়ে তোলেন। মোহাম্মদ সুলতান বাংলাদেশ পুস্তক প্রকাশক সমিতির সহ-সভাপতি এবং বাংলা একাডেমীর আজীবন সদস্য ছিলেন।
হরপ্রসাদ শাস্ত্রী ১৮৭৮ সালে তিনি হেয়ার স্কুলে শিক্ষকরূপে যোগদান করেন। ১৮৮৩ সালে তিনি সংস্কৃত কলেজে অধ্যাপনা শুরু করেন। এই সময়ই বাংলা সরকার তাঁকে সহকারী অনুবাদক নিযুক্ত করে। ১৮৮৬ থেকে ১৮৯৪ সাল পর্যন্ত সংস্কৃত কলেজে অধ্যাপনার পাশাপাশি তিনি বেঙ্গল লাইব্রেরিতে গ্রন্থাগারিকের দায়িত্বও পালন করেন। ১৮৯৫ সালে তিনি প্রেসিডেন্সি কলেজের সংস্কৃত বিভাগীয় প্রধান হন। এরপর ১৯০০ সালে তিনি সংস্কৃত কলেজের অধ্যক্ষ হন। ১৯০৮ সালে সংস্কৃত কলেজ থেকে অবসর নিয়ে তিনি সরকারের তথ্যকেন্দ্রে যোগ দেন। ১৯২১ থেকে ১৯২৪ পর্যন্ত ছিলেন ঢাকা বিশ্ববিদ্যালয়ের বাংলা ও সংস্কৃত বিভাগের অধ্যাপক এবং বিভাগীয় প্রধান। অধ্যাপনা ও সরকারি কাজের পাশাপাশি হরপ্রসাদ শাস্ত্রী দু বছর এশিয়াটিক সোসাইটির সভাপতি, বারো বছর বঙ্গীয় সাহিত্য পরিষদের সভাপতি এবং লন্ডনের রয়্যাল এশিয়াটিক সোসাইটির সাম্মানিক সদস্য ছিলেন।
শেখ রাজ্জাক আলী পেশাগত জীবনে তিনি ছিলেন একজন আইনজীবি। তিনি ১৯৫৮ সালে খুলনা জেলা জজকোর্টে আইন ব্যবসা শুরু করেন। ১৯৬৩ সালে তিনি ঢাকা হাইকোর্ট বারের সদস্য এবং ১৯৬৪ সালে খুলনা আইনজীবী সমিতির সভাপতি নির্বাচিত হন। তিনি খুলনা ল’কলেজের প্রতিষ্ঠাকালীন উপাধ্যক্ষ এবং পরবর্তীত ২৫ বছর এর অধ্যক্ষের দায়িত্ব পালন করেন।
হবীবুল্লাহ বাহার চৌধুরী তিনি ১৯৪৫ থেকে ১৯৪৬ পর্যন্ত বঙ্গীয় মুসলিম সাহিত্য সমিতির যুগ্ম সম্পাদক ছিলেন। ১৯৪৮ সালে ঢাকায় অনুষ্ঠিত পূর্ব পাকিস্তান সাহিত্য সম্মেলনের অভ্যর্থনা কমিটির সভাপতি ছিলেন। ১৯৫৩ সালে হৃদরোগে আক্রান্ত হওয়ার পর তিনি মন্ত্রীত্ব ত্যাগ করে রাজনীতি থেকে অবসর নেন এবং সাহিত্যচর্চা ও সামাজিক কর্মকাণ্ডে নিয়োজিত হন। তার প্রকাশিত গ্রন্থের মধ্যে রয়েছে "পাকিস্তান", "মুহাম্মদ আলি জিন্নাহ", "ওমর ফারুক", "আমির আলি"। তিনি ও শামসুুননাহার মাহমুুদ তৎকালীন বিকখাত পতরিকা বুুুুলবুল সম্পাদনা করতেন। [৯]
পদ্মনাথ গোহাই বড়ুয়া পদ্মনাথ গোহাই বড়ুয়া () অসমের একজন বিখ্যাত ব্যক্তি। তিনি একাধারে একজন কবি, ঔপন্যাসিক, নাট্যকার, হাস্যরসিক, প্রবন্ধকার ও সাংবাদিক ছিলেন। অসমীয়া ভাষা সাহিত্যকে প্রতিষ্ঠা করার চেষ্টা করা ব্যক্তিদের মধ্যে তিনি অন্যতম ছিলেন।। 
১৮৭১ সনের ২৪ অক্টোবর তারিখে অসমের উত্তর লক্ষীমপুরের নকাড়ী নামক স্থানে পদ্মনাথ গোহাই বড়ুয়া জন্মগ্রহণ করেন। তাঁর পিতার নাম ঘিনারাম গোহাই বড়ুয়া ও মাতার নাম লম্ভীদেবী। শিবসাগর জেলার জাঁজী মরাণ গ্রামে ঘিনারাম গোহাই বড়ুয়া জন্মগ্রহণ করেন। তাঁর পিতার নাম কিনারাম গোহাই বড়ুয়া। তাঁরা থাউমুং ক্লিংলুনমং বুড়া গোহাই বংশের লোক ছিলেন। 
১৮৭৯ সনে উত্তর লক্ষীমপুর প্রাথমিক বিদ্যালয় থেকে পদ্মনাথ গোহাই বড়ুয়া শিক্ষাজীবন আরম্ভ করেন। ১৮৮৪ সনে তিনি শিবসাগর সরকারি উচ্চ ইংরেজি বিদ্যালয়ে নামভর্তী করেন। ১৮৯০ সনে তিনি প্রবেশিকা পরীক্ষায় উত্তীর্ণ হয়ে উচ্চ শিক্ষাপ্রাপ্তের জন্য তিনি কলকাতার রিপন কলেজে নামভর্তী করেন। তিনি কলকাতার কলেজে ওকালতীর জন্যও নামভর্তী করেছিলেন যদিও তিনি শিক্ষা অসমাপ্ত করে অসমে ফিরে আসেন।
অসমে ফিরে এসে পদ্মনাথ গোহাই বড়ুয়া কোহিমা মধ্য ইংরেজি বিদ্যালয়ে প্রধান শিক্ষকের পদে নিযুক্তি লাভ করেন। পরবর্তী সময়ে তিনি তেজপুর সরকারি উচ্চতর বিদ্যালয় ও যোরহাট সরকারি উচ্চতর বিদ্যালয়ে শিক্ষক হিসেবে কার্যনির্বাহ করেন। কোহিমাতে কর্মরত সময়ে তিনি লীলাবতীর সহিত বিবাহ করেন। কিন্তু লীলাবতীর অকাল মৃত্যু হওয়ার ফলে তিনি হীরাবতীর সহিত দ্বিতীয় বিবাহ করেন। হীরাবতীর গর্ভে ৭টি পুত্র ও ১টি কন্যা জন্মগ্রহণ করে। 
কোহিমায় থাকাকালীন অবস্থায় তিনি অসমীয়া ভাষা উন্নতি সাধিনী সভা ও কোহিমা সাহিত্য সভা প্রতিষ্ঠা করেন। এই দুইটি সভার তিনি প্রতিষ্ঠাপক সম্পাদক ছিলেন। তেজপুর নর্মাল বিদ্যালয়ের প্রধান শিক্ষক রুপে কর্মরত অবস্থায় তিনি তেজপুর অসমীয়া ভাষা উন্নতি সাধিনী সভার সম্পাদক হিসেবে নির্বাচিত হন। তেজপুরে নামঘড় ও বাণ রঙ্গমঞ্চ স্থাপনে তাঁর অবদান যথেষ্ট। তিনি কিছুকাল সময় অসম ব্যবস্থাপক সভার সদস্য ও তেজপুর পৌরসভার সভাপতি ছিলেন। তিনি অসম রায়ত সভা, সদৌ অসম শিক্ষক সন্মিলনী, আহোম সভা, অসম মণ্ডল কাননগো সন্মিলনী, জয়মতী উৎসব সমিতির সহিত জড়িত ছিলেন। ১৯১৮ সনে ডিব্রুগড়ে অনুষ্ঠিত অসম ছাত্র সন্মিলনীর তৃতীয় বার্ষিক অধিবেশনের সভাপতি ছিলেন। 
পদ্মনাথ গোহাই বড়ুয়া লক্ষীমপুরের বিদ্যালয়ে পাঠনরত সময় থেকেই সাহিত্য চর্চা করেন। ১৯৮০ সনে তিনি কলকাতায় পাঠনরত সময়ে অসমীয়া আলোচনী পত্রিকা জোনাকীর সংস্পর্শে আসেন। এই সময়ে তিনি বেনুধর রাজখোয়ার সহিত সংযুক্তভাবে বিহুগীতের গ্রন্থ ডেকা-গাভরু প্রকাশ করেন। কিন্তু এই গ্রন্থটিকে জোনাকী অশ্লীল হিসেবে মত প্রকাশ করায় তাঁরা দুইজন ক্ষিপ্ত হয়ে জোনাকী ত্যাগ করে বিজুলী প্রকাশ করেন ও অসম লিটারেরী ক্লাব প্রতিষ্ঠা করেন। বিজুলীর প্রথম সম্পাদক ছিলেন কৃষ্ণ প্রসাদ দুয়রা। কৃষ্ণ প্রসাদ দুয়রা কলকাতা ছেড়ে আসার জন্য বিজুলীর সম্পাদনার ভার পদ্মনাথ গোহাই বড়ুয়া গ্রহণ করেন। কিন্তু ১৮৯০ সনে তিনিও কলকাতা ছেড়ে আসার জন্য বিজুলীর প্রকাশ বন্ধ হয়। ১৯০১ সনে তেজপুর থেকে প্রকাশিত হয় আসাম বন্তি। এর প্রথম সম্পাদক ছিলেন মথুরা মোহন বড়ুয়া। এর পরিচালনা ও সম্পাদনার দায়িত্ব নিয়েছিলেন পদ্মনাথ গোহাই বড়ুয়া। ১৯৪৬ সন পর্যন্ত এইটি প্রকাশিত হয়। 
১৯১৭ সনে অসম সাহিত্য সভার জন্ম হয়। এই সভার প্রথম সভাপতি ছিলেন পদ্মনাথ গোহাই বড়ুয়া। । ১৯১৮ সনে অনুষ্ঠিত অসম সাহিত্য সভার সম্পাদক হিসেবে তাঁকে নির্বাচিত করা হয়। এই সভার সভাপতি ছিলেন চন্দ্রধর বড়ুয়া। 
১৯৪৬ সনের ৭ এপ্রিল তারিখে পদ্মনাথ গোহাই বড়ুয়া মৃত্যুবরণ করেন।
আবদুর রহিম (বিচারক) ১৯২৮ সালে তিনি বঙ্গীয় মুসলিম সম্মেলনে সভাপতি হন। এই সম্মেলনে নেহরু রিপোর্টের বিরোধিতা করা হয়। ১৯৩০ সালে সম্মেলনে সাইমন কমিশনের প্রস্তাবের বিরোধিতা করা হয়।
১৯২৯ থেকে ১৯৩৪ সাল পর্যন্ত আবদুর রহিম নিখিল বঙ্গ প্রজা সমিতির সভাপতি ছলেন।
আফতাব আহমাদ তিনি ১৯৬৬ সালে কুমিল্লা বোর্ড থেকে এসএসসি এবং ১৯৬৮ সালে এইচএসসি পাশ করেন। ১৯৭১ সালে তিনি ঢাকা বিশ্ববিদ্যালয় রাষ্ট্রবিজ্ঞান বিভাগ থেকে বিএ অনার্স পরীক্ষায় প্রথম শ্রেণীতে প্রথম স্থান অধিকার করেন। ১৯৭২ সালের মাষ্টার্স পরীক্ষায় একই বিভাগ থেকে তিনি দ্বিতীয় শ্রেণীতে প্রথম স্থান অধিকার করেন। ১৯৮৩ সালে তিনি ইউনিভার্সিটি অব লন্ডন থেকে পিএইচডি ডিগ্রী লাভ করেন। তিনি ১৯৭২ সালে সাংবাদিকতা পেশায় যোগ দেন। তিনি দৈনিক গণকন্ঠের প্রতিষ্ঠাতা ও প্রথম নির্বাহী সম্পাদক ছিলেন। ১৯৭৭ সালে তিনি চট্টগ্রাম বিশ্ববিদ্যালয় রাষ্ট্রবিজ্ঞান বিভাগে যোগ দেন। সেখানে তিনি ১৯৮১ সালে সহকারী অধ্যাপক এবং ১৯৮৪ সালে সহযোগী অধ্যাপক হিসেবে পদোন্নতি লাভ করেন। ১৯৮৩-১৯৮৯ সালে তিনি চট্টগ্রামে বিশ্ববিদ্যালয় রাষ্ট্রবিজ্ঞান বিভাগের চেয়ারম্যানের দায়িত্ব পালন করেন। তিনি ১৯৮৬-১৯৯০ সালে চট্টগ্রাম বিশ্ববিদ্যালয়ের সিন্ডিকেট সদস্য ছিলেন। ১৯৮৫ সালে তিনি চট্টগ্রাম বিশ্ববিদ্যালয় শিক্ষক সমিতির সাধারণ সম্পাদক এবং একই সময়ে বাংলাদেশ বিশ্ববিদ্যালয় শিক্ষক সমিতি ফেডারেশনের কোষাধ্যক্ষের দায়িত্ব পালন করেন। ১৯৮৮ সালে তিনি চট্টগ্রাম বিশ্ববিদ্যালয় শিক্ষক সমিতির সভাপতি ছিলেন।
বেথুন সোসাইটি বেথুন সোসাইটি ১৮৫১ কলকাতায় প্রতিষ্ঠা হয়। এই সোসাইটি একদিকে বাঙালিদের মধ্যে অনুসন্ধিৎসা ও জ্ঞানানুশীলনের উৎসাহ বৃদ্ধি এবং অন্যদিকে ইউরোপীয় ও স্থানীয় জনগণের বর্ণগত পার্থক্য সত্ত্বেও তাদের মধ্যে সদ্ভাব সৃষ্টির লক্ষে্য কলকাতায় প্রতিষ্ঠিত একটি বিদ্বৎ সংগঠন। উদারমনা কিছু ইউরোপীয় এবং কতিপয় জ্ঞানদীপ্ত স্থানীয় ব্যক্তির যৌথ উদ্যোগে প্রতিষ্ঠিত এ সোসাইটির নামকরণ করা হয় গভর্নর জেনারেলের পরিষদের আইন উপদেষ্টা এলিয়ট ড্রিঙ্ক ওয়াটার বেথুনের নামে। তিনি তাঁর উদার দৃষ্টিভঙ্গি ও কর্মতৎপরতার জন্য সমকালীন সমাজে সুপরিচিত ছিলেন। আইনের দৃষ্টিতে ইউরোপীয় ও ভারতীয়দের সমমর্যাদা দিয়ে বেথুন একটি বিলের খসড়া প্রস্তুত করেছিলেন। শিক্ষার পৃষ্ঠপোষক হিসেবে তিনি অনেক স্কুল ও কলেজ প্রতিষ্ঠা করেন। তিনি বাঙালিদের বাংলা ভাষায় সাহিত্যচর্চায় উৎসাহ দেন। এমনকি ইংরেজির পাশাপাশি বাংলা ভাষার চর্চা জনপ্রিয় করার লক্ষে্য তিনি একটি স্বর্ণপদক প্রতিযোগিতার প্রবর্তন করেন। অনেকে বিশ্বাস করেন যে, মধুসূদন দত্ত যখন ইংরেজি সাহিত্যে নিজেকে প্রতিষ্ঠিত করার চেষ্টা করছিলেন, তখন বেথুন তাঁকে প্রভাবিত করেন যেন তিনি ইংরেজির পরিবর্তে বাংলা ভাষায় সাহিত্যচর্চা করেন। একজন মানবতাবাদী এবং ভারতীয় স্বার্থের প্রকৃত প্রবক্তা বেথুন ১৮৫১ সালের ১২ আগস্ট অকালে মৃত্যুবরণ করেন। তাঁর স্মরণে কলকাতার বিদ্বৎ সমাজ এ সমিতি প্রতিষ্ঠা করে এর নামকরণ করেন বেথুন সোসাইটি।
খান সারওয়ার মুরশিদ ১৯৫১ খ্রীস্টাব্দে ঢাকা বিশ্ববিদ্যালয়ে প্রতিষ্ঠা করেন প্রগতিশীল সাংস্কৃতিক গোষ্ঠী ‘সংস্কৃতি সংসদ।’। ১৯৬৫ থেকে ১৯৬৭ খ্রীস্টাব্দ পর্যন্ত ঢাকা বিশ্ববিদ্যালয় শিক্ষক সমিতির সাধারণ সম্পাদক। তিনি এর প্রতিষ্ঠাতা সভাপতি। ১৯৬১ খ্রীস্টাব্দে রবীন্দ্র-জন্মশতবার্ষিকী উদযাপন কমিটির সাধারণ সম্পাদক। ১৯৬৫ খ্রীস্টাব্দ থেকে ১৯৬৭ পর্যন্ত ঢাকা বিশ্ববিদ্যালয় শিক্ষক সমিতির সাধারণ সম্পাদকের দায়িত্ব পালন।
জিল্লুর রহমান সিদ্দিকী প্রফেসর জিল্লুর রহমান সিদ্দিকী দেশে বিভিন্ন সংগঠনের সাথে সম্পৃক্ত থেকে সংশ্লিষ্ট ক্ষেত্রে মূল্যবান অবদান রেখেছেন৷ তিনি বাংলা একাডেমী, ঢাকার ফেলো; এশিয়াটিক সোসাইটি, বাংলাদেশ-এর ফেলো; বাংলাদেশ-ভারত মৈত্রী সমিতির সভাপতি; নাগরিক নাট্য চক্রের সভাপতি ইত্যাদি বিভিন্ন সম্মানজনক দায়িত্ব পালন করেন৷
বঙ্গীয় মুসলমান সাহিত্য পত্রিকা ১৯১৮ সালের ২৪ ফেব্রুয়ারি বঙ্গীয় মুসলমান সাহিত্য সমিতির কার্যকরী সভায় পত্রিকা প্রকাশের সিদ্ধান্ত হয়। এই উদ্দেশ্যে একটি কমিটি গঠিত হয়েছিল। এর সদস্য ছিলেন কাজী ইমদাদুল হক (সভাপতি), মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ। সেই বছরের এপ্রিলে বঙ্গীয় মুসলমান সাহিত্য পত্রিকা প্রথম প্রকাশিত হয়। কলকাতার ৪৭/২ মির্জা‌পুর স্ট্রিট থেকে পত্রিকা প্রকাশিত হত।
বঙ্গে জৈনধর্ম সরাকের বর্তমান পরিস্থিতিঃ- সহজ সরল এই অনাড়ম্বর জাতিটি মানভূমে জৈন ও হিন্দু উভয় সংস্কৃতিকে আকড়ে ধরে আদর্শ নাগরিক জীবন যাবন করছে। আজ এই জাতিটিকে উন্নয়নের লক্ষ্যে পৌঁছে দিতে পশ্চিমবঙ্গ রাজ্যের পুরুলিয়া জেলা ও ঝাড়খন্ড রাজ্যের বোকার জেলার সমস্ত সরাক জাতিকে নিয়ে ২০১৪ সালে প্রতিষ্ঠিত হয়েছে "সরাক সমাজ উন্নয়ন সমিতি" ইতিমধ্যে নানান উন্নয়ন তথা সংস্কারমূলক কাজে হাত দিয়েছে এই সমিতি ।সরাক সমাজে পণপ্রথা আজ ভয়ঙ্কর ব্যধির আকার ধারন করেছে। সমাজের যুবকদের বিনাপণে বিবাহে উৎসাহ দিতে গ্রামে গ্রামে আলোচনা সভা ,পথনাটক এবং যে সকল যুবক বিনাপণে বিবাহবন্ধনে আবদ্ধ হচ্ছেন তাঁদেরকে "সরাকশ্রী"সম্মানে সম্মানিত করছে সমিতির পক্ষ থেকে। এছাড়াও সমাজের শিক্ষা বিস্তারের লক্ষে সমস্ত শিক্ষককে নিয়ে গঠিত হয়েছে "টিচার্স ফোরাম" এই ফোরামের সাথে যুক্ত সমস্ত শিক্ষক বিনা পারিশ্রমিকে ছাত্র ছাত্রীদের কোচিং দেন। যে সকল গ্রামে পাঠাগার নেই সেই সকল গ্রামে সরাক সমাজ উন্নয়ন সমিতির পক্ষ থেকে " সরাক সম্প্রীতি পাঠাগার" তৈ্রি করা হয়েছে।তৈ্রি হয়েছে অল ইন্ডিয়া জৈন মাইনরিটি সেল (সরাক সমাজ বিভাগ) ।এছাড়াও সাহিত্য সংস্কৃতিতে নিয়োজিত সরাক ব্যক্তিকে প্রদান করা হচ্ছে " সরাক গৌ্রব" সম্মান। ২০১৪ সালে এই সম্মান পেয়েছেন " সরাক জাতির হারানো ইতিহাস" পুস্তকের লেখক অমরেন্দ্রনাথ সরাক। ৬০ বৎসরের উর্ধ্বে বিশিষ্ট সরাক ব্যক্তিদের দেওয়া হয় "সমাজসেবী " সম্মান।এবং এই সকল সম্মান দেওয়া হয় প্রতি বৎসর "মহা সম্মেলনের দিন।২০১৪ সাল থেকে সমিতির দায়িত্ব নিয়েছেন ২০১৪ সম্পাদক- শ্রীলোক মাজী , সভাপতি -অপূর্ব মন্ডল, ২০১৫- সম্পাদক- রামনারয়ন মাজী, সভাপতি- তারাপদ মাজী, ২০১৬- সম্পাদক- তারকনাথ মাজী, সভাপতি- তারাপদ মাজী, টিচার্স ফোরাম - সম্পাদক- বীরেশ লায়েক, সভাপতি- ভূদেব চন্দ্র মন্ডল , অল ইন্ডিয়া জৈন মাইনরিটি সেল ( সরাক সমাজ বিভাগ) এর দায়িত্ব শ্রীলোক মাজী।
গোলাম মওলা ছাত্রাবস্থায় গোলাম মাওলা কলকাতায় মুকুল ফৌজের অধিনায়ক ছিলেন। তিনি ছিলেন নিখিল ভারত ছাত্র ফেডারেশনের সক্রিয় কর্মী। ১৯৫২ সালে ঢাকা মেডিক্যাল কলেজের ছাত্র সংসদের সহ-সভাপতি এবং পূর্ব পাকিস্তান ছাত্রলীগের সহ-সভাপতি ছিলেন। ১৯৫২ সালের ভাষা আন্দোলনে বলিষ্ঠ ভূমিকা রাখেন। তিনি ঐ বছরের ৩১ জানুয়ারি ঢাকা বার লাইব্রেরিতে মওলানা আবদুল হামিদ খান ভাসানীর সভাপতিত্বে গঠিত সর্বদলীয় রাষ্ট্রভাষা সংগ্রাম পরিষদের সদস্য ছিলেন। এ সময় তিনি ঢাকা মেডিক্যাল কলেজের রাষ্ট্রভাষা সংগ্রাম পরিষদের আহবায়ক ছিলেন। ১৯৫২ সালের ৬ ফেব্রুয়ারিতে ১৫০ নম্বর মুগলটুলিস্থ পূর্ববঙ্গ কর্মশিবির অফিসে অনুষ্ঠিত সর্বদলীয় রাষ্ট্রভাষা সংগ্রাম পরিষদের সভায় ২১ ফেব্রুয়ারি হরতালের মাধ্যমে রাষ্ট্রভাষা দিবস পালন এবং ২১ ও ২৩ ফেব্রুয়ারি পতাকা দিবস পালনের সিদ্ধান্ত গ্রহণে গোলাম মাওলা বিশেষ ভূমিকা রাখেন।
যতীন্দ্রমোহন রায় যতীন্দ্রমোহন রায় () (১৮৮৩ - ১৮ জানুয়ারি, ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাঘা যতীনের সংস্পর্শে এসে বৈপ্লবিক কর্মতৎপরতায় যোগ দেন। বালেশ্বর যুদ্ধের পর কারাবরণ করেন। অসহযোগ আন্দোলন ও লবণ সত্যাগ্রহের জন্য দেড় বছর এবং ভারত ছাড় আন্দোলনের জন্য দুবছর কারাদণ্ড ভোগ করেন। পরে দরিদ্র অনুন্নতদের জন্য হিতকার্যে ব্রতী হন। বঙ্গীয় যুব সম্মেলন ও বিষ্ণুপুর বঙ্গীয় প্রাদেশিক সম্মেলনের সভাপতি ছিলেন।ফরিদপুর প্রাদেশিক কংগ্রেসেও তাঁর গুরুত্বপূর্ণ অংশগ্রহণ ছিলো। তিনি আদি অনুশীলন সমিতির সদস্য ছিলেন, পরে তাঁর দল উত্তরবঙ্গে যতীনদার দল নামে পরিচিত হয়। যতীন্দ্রমোহন রায় ১০ বছর ব্রিটিশের কারাগারে ছিলেন।
সত্যেন সেন কলেজে অধ্যয়নকালে তিনি যুক্ত হন বিপ্লবী দল যুগান্তরের সাথে। ছাত্র অবস্থায় ১৯৩১ সালে তিনি ষড়যন্ত্রের শিকার হয়ে প্রথম কারাবরণ করতে বাধ্য হন। বহরমপুর বন্দি ক্যাম্পে থেকেই শুরু হয় তার জেলজীবন। এ সময় তিনি ৩ মাস জেলে ছিলেন। ব্রিটিশবিরোধী সশস্ত্র বিপ্লববাদী আন্দোলনের যুক্ত থাকার অভিযোগে তিনি ১৯৩৩ সালে দ্বিতীয় বার গ্রেফতার হন। এ সময় তাঁর ৬ বছর জেল হয়। সত্যেন সেন ১৯৩৮ সালে জেল থেকে মুক্তি পান। ওই বছর শান্তিনিকেতন থেকে তাঁকে দেয়া হয় ‘গবেষণা বৃত্তি’। ১৯৪২ সালের ৮ মার্চ ফ্যাসিবাদের বিরুদ্ধে আন্দোলন করতে গিয়ে এক সমাবেশে শহীদ হন ফ্যাসিবাদ বিরোধী বিপ্লবী কথা শিল্পী সোমেন চন্দ। এ সময় ফ্যাসিবাদ বিরোধী আন্দোলনে সত্যেন সেন কার্যকারী দায়িত্ব পালন করেন। ১৯৪৩ সালের মহাদুর্ভিক্ষ মোকাবিলায় ‘কৃষক সমিতি’র মাধ্যমে তাঁর ভূমিকা অনস্বীকার্য। কৃষক সমিতির নেতা-কর্মীকে নিয়ে দুর্ভিক্ষ মোকাবিলায় কাজ করেন। ১৯৪৬ সালে আইনসভার নির্বাচনে কমিউনিস্ট নেতা ব্রজেন দাস ঢাকা থেকে প্রার্থী হন। ব্রজেন দাসের পক্ষে সত্যেন সেন নির্বাচনী প্রচারণা চালান। ব্রিটিশবিরোধী আন্দোলন থেকে শুরু করে ১৯৪৭ সালে স্বাধীন ভারত সৃষ্টি হওয়া পর্যন্ত গুরুত্বপূর্ণ ভূমিকা রাখেন। ভারত স্বাধীন হওয়ার পর ১৯৪৮ সালে তার বিরুদ্ধে হুলিয়া জারি হয়। ১৯৪৯ সালে বিপ্লবী কর্মকাণ্ড পরিচালনা করার জন্য তাঁকে পাকিস্তান শাসকগোষ্ঠী গ্রেফতার করে। আবার দীর্ঘ কারাভোগ। ওই সময় কারাগারে কমিউনিস্টদের প্রতি নানা অত্যাচার ও নির্যাতনে মাত্রা ছিল অনেক বেশী।
নলিনী দাশ (লেখিকা) কয়েকমাস ভিক্টোরিয়া ইন্সটিটিউসনের শিক্ষিকা করে নলিনী দাশ পরে বেথুন কলেজের অধ্যাপিকা হিসেবে কাজ করেন। সরকারী বৃত্তি লাভ করে ১৯৪৫-১৯৪৬ সাল পর্যন্ত ইংল্যান্ডে ফ্রোবের ট্রেনিং প্রাপ্ত হন তিনি। পোষ্ট গ্রাজুয়েট্ বেসিক ট্রেনিং কলেজ ১৯৪৯ সালে ও ডেভিড্ হেয়ার ট্রেনিং কলেজের ১৯৫১ সালে সহাধ্যক্ষা, ইন্সটিটিউট্ অফ্ এডুকেশন র্ফউইমেন ১৯৫৪-১৯৬৮ সাল পর্যন্ত অধ্যক্ষা এবং বেথুন কলেজের ১৯৬৮-১৯৭৪ সাল পর্যন্ত অধ্যক্ষা হিসেবে দায়িত্ব পালন করেন নলিনী দাশ। পরে ১৯৭৪ সালে অবসর গ্রহণ করেন।
মাহমুদ হাসান অধ্যাপক হাসান চিকিৎসক হিসাবে বঙ্গবন্ধু চিকিৎসা বিশ্ববিদ্যালয়ে কর্মরত। তিনি ২০১১-২০১৩ সালে দুই বছর মেয়াদে বাংলাদেশ ফিজিশিয়ানস ও সার্জনস কলেজের সভাপতি ছিলেন। এছাড়াও তিনি দুই বার বাংলাদেশ মেডিকের এসোশিয়েশনের সভাপতি নির্বাচিত হন।
এম কে আনোয়ার ১৯৫৬ সালে পাকিস্তান সিভিল সার্ভিসে যোগ দিয়েছিলেন। তার ৩৪ বছরের পেশাগত জীবনে (১৯৫৬-১৯৯০) তিনি ফরিদপুর ও ঢাকা জেলার জেলা প্রশাসক ও জেলা ম্যাজিস্ট্রেট, জুটমিল কর্পোরেশনের সমিতি, টেক্সটাইল মিল কর্পোরেশনের সভাপতি, বাংলাদেশ বিমানের সভাপতি এবং অন্যান্য গুরুত্বপূর্ণ পদে বহাল ছিলেন। তিনি মন্ত্রিপরিষদ সচিব ছিলেন। ১৯৭২ থেকে ১৯৯০ পর্যন্ত তিনি প্রশাসনে বিভিন্ন উচ্চপদে পদে দায়িত্ব পালন করেছেন। তিনি একজন সি.এস.পি কর্মকর্ত। তিনি তৎকালীন ঝিনাইদহ মহকুমার এসডিও হিসাবে দায়িত্ব পালন করেছেন এবং দায়িত্ব পালনরত অবস্থায় ঝিনাইদহ সরকারি কে.সি কলেজ কলেজ প্রতিষ্ঠায় অগ্রণী ভূমিকা পালন করেন। এম.কে আনোয়ার ১৯৭১ সালে ঢাকা জেলা প্রশাসক ছিলেন। তার পেশাগত জীবনের এক সময় পাকিস্তানের সাবেক রাষ্ট্রপতি লেঘারীর অধীনে চাকুরী করেছেন।
হুসনা বানু খানম যুক্তরাষ্ট্র থেকে ফিরে এসে তিনি ঢাকার গার্হস্থ অর্থনীতি কলেজে অধ্যাপিকা হিসেবে যোগ দেন। পাশাপাশি তিনি সাংবাদিকতা করতেন। তিনি ছিলেন প্রথম মুসলমান চলচ্চিত্র নারী সাংবাদিক এবং ১৯৬৭ সালে গঠিত পাকিস্তান সাংবাদিক সমিতির প্রতিষ্ঠাতা সদস্য। বেগমসহ বিভিন্ন পত্রিকায় তার লেখা ছাপা হত। তিনি বেগম পত্রিকার চলচ্চিত্র পাতার দায়িত্বে ছিলেন।
রূপান্তরিত লিঙ্গ এবং ধর্ম থাই বৌদ্ধধর্মে কতি বলে একটি শব্দ আছে। মেয়েদের মত আচরণকারী পুরুষকে কতি বলা হয়। এটা সেখানে পুরুষ সমকামীদের ক্ষেত্রেও ব্যবহার করা হয়। থাইল্যান্ডে কতিদের বিবাহের অনুমতি নেই। তারা কখনোই বিয়ে করতে পারবে না। থাইল্যান্ডে কতিদের নারীতে রুপান্তরিত হওয়া কি পুরুষ বিয়ে করা এখনো আইনত অবৈধ। কিন্তু রূপান্তরিত লিঙ্গের মহিলারা তাদের ইউরোপীয় সঙ্গীকে বিয়ে করতে পারেন। তবে সেক্ষেত্রে তাকে থাইল্যান্ড ত্যাগ করে তাদের সঙ্গীদের দেশে চলে যেতে হবে।
আলাইপায়ুদে কার্তিক ভরদাজন (মাধবন) ইঞ্জিনিয়ারিং স্নাতক, সে তার কয়েকজন বন্ধুর সঙ্গে একটি সফটওয়্যার কম্পানী খুলেছে । কার্তিক একদিন তার এক বন্ধুর বিয়ের অনুষ্ঠানে শক্তি সেলভারাজ (শালিনী) নামের একটি মেয়েকে দেখে পছন্দ করে ফেলে, মেয়েটি মাদ্রাজ মেডিক্যাল কলেজে পড়ে । তারা লোকাল ট্রেনে প্রায়ই মুখোমুখি হয় এবং শক্তি একসময় কার্তিককে একটু একটু পছন্দ করা শুরু করে । কার্তিক তার পিতা-মাতাকে শক্তিদের বাসায় পাঠায় বিয়ে বিষয়ে আলাপ করার জন্য, তবে কার্তিকের মা-বাবার আচরণে শক্তির মা-বাবা ক্ষুব্ধ হয় এবং কার্তিকের মা-বাবা তাদের বাসা থেকে চলে যায় । শক্তি কেরালা চলে যায়, আলাদা থাকার সময় শক্তি ও কার্তিক অনুধাবন করতে পারে যে তারা একে অপরকে কতটা ভালোবাসে । কার্তিক এবং শালিনী গোপনে পরিবারের অমতে বিয়ে করে । তবে শক্তি এবং কার্তিকের মা-বাবারা এই বিয়ে সম্বন্ধে জেনে ফেলে আর তাদেরকে একে অপরকে বাসায় ঢুকতে মানা করে । কার্তিক-শালিনী আলাদা বসবাস করা শুরু করে, তবে তারা ধীরে ধীরে টের পেয়ে যায় যে সংসার চালানো কত কষ্টের । ফিল্মের কাহিনী এভাবে এগোতে থাকে , কার্তিক একসময় শক্তিকে পাত্তা না দেওয়া শুরু করে। শক্তি বড় ধরণের মানসিক আঘাত পায় আর একদিন রাস্তায় অন্যমনষ্ক হয়ে হাঁটার সময় দুর্ঘটনায় পতিত হয়ে হাসপাতালে ভর্তি হয়, কার্তিক হাসপাতালে যেয়ে তাকে তার ভালোবাসা প্রকাশ করে ।
মঞ্জু বোরা ম্ঞ্জু বোরা তাঁর প্রথম চলচ্চিত্র "বৈভব"-এ ১৯৯৯ সালে চলচ্চিত্র পরিচালক রূপে আত্মপ্রকাশ করেন৷ এই চলচ্চিত্রটি ২০০০ সালে অনুষ্ঠিত হওয়া ৪৭ তম জাতীয় চলচ্চিত্র উৎসবে বিচারক মণ্ডলীর বিশেষ পুরস্কার (জুরিস স্পেশাল মেনশান) লাভ করতে সক্ষম হয়৷ এছাড়া বৈভবের জন্য মঞ্জু বোরা চেন্নাইতে ১৯৯৯ সালে গ'লাপুড়ি শ্রীনিবাস শ্রেষ্ঠ নবীন পরিচালক পুরস্কার লাভ করেন৷
গেরহার্ড শ্রোয়েডার গেরহার্ড চারবার বিয়ে করেন। তার প্রথম স্ত্রী ইভা শুবাখ, ১৯৬৮ সালে তাকে বিয়ে করেন এবং ১৯৭২ সালে তাদের বিচ্ছেদ হয়। তার দ্বিতীয় স্ত্রী অ্যানি টাশেন্‌মাশের, তাকে বিয়ে করেন ১৯৭২ সালে এবং ১৯৮৪ সালে তাদের বিচ্ছেদ হয়। তার তৃতীয় স্ত্রী হিলট্রুড হাম্পেল, তার সাথে বিয়ে হয় ১৯৮৪ সালে এবং বিচ্ছেদ হয় ১৯৯৭ সালে। সর্বশেষ ডোরিস শ্রোয়েডারকে ১৯৯৭ সালে বিয়ে করেন এবং তার বিচ্ছেদ হয় ২০১৬ সালে।
ভরি হিন্দু-মুসলিম সম্প্রদায়সহ বিশ্বের বিভিন্ন সম্প্রদায়ের বিয়ে-শাদীতে কনে পক্ষ বর পক্ষকে কিংবা বর পক্ষ কনে পক্ষকে কত ভরি ওজনের অলঙ্কার বিশেষতঃ স্বর্ণালঙ্কার প্রদান করলো তা সামাজিকভাবে বেশ মুখরোচক সংবাদ হয়ে দাঁড়ায়।
অরুণাচল মুরুগণন্থম এইভাবে দিনভর থাকতেন অরুণ | সব কাজ করতেন | চাপ পড়ত ব্লাডারে | দেখতেন কতটা রক্ত কতক্ষণ ধরে শুষতে পারছে তাঁর তৈরি প্যাড | ওই ব্লাডারটাকে অরুণাচলম মনে করতেন তাঁর নিজেরই দেহের ব্লাডার | যাতে একাত্ম হতে পারেন মেয়েদের সমস্যার সঙ্গে | গ্রামের পুকুরে সবার সামনে কাচতেন রক্তাক্ত ধুতি। সবাই ধরে নিল প্রেতাত্মা ভর করেছে | একঘরে হতে হল | ‘পাগলামি‘ ছাড়াতে না পেরে বাপের বাড়ি চলে গেলেন স্ত্রী | বোনের বিয়ে হয়ে গেছিল | ঘর ছাড়লেন বিধবা মা | এতেও হল না | বিদ্রূপ আর কটূক্তিতে গ্রাম ছাড়তে হল অরুণাচলমকে।
টম বেরেঞ্জার বেরেঞ্জার চারবার বিয়ে করেন এবং তার ছয় সন্তান রয়েছে। তার প্রথম স্ত্রী বারবারা উইলসন। তিনি ১৯৭৬ সালে তাকে বিয়ে করেন এবং ১৯৮৪ সালে তাদের বিবাহবিচ্ছেদ হয়। তাদের দুই সন্তান অ্যালিসন মুর ১৯৭৭ সালে ও প্যাট্রিক মুর ১৯৭৯ সালে জন্মগ্রহণ করে। তার দ্বিতীয় স্ত্রী লিসা উইলিয়ামস। তিনি তাকে ১৯৮৬ সালে বিয়ে করেন এবং ১৯৯৭ সালে তাদের বিবাহবিচ্ছেদ হয়। তাদের তিন কন্যা চেলসি মুর ১৯৮৬ সালে, ক্লোই মুর ১৯৮৮ সালে ও শিলোহ মুর ১৯৯৩ সালে জন্মগ্রহণ করে। তার তৃতীয় স্ত্রী প্যাট্রিসিয়া আলভারান। তিনি তাকে ১৯৯৮ সালে বিয়ে করেন এবং ২০১১ সালে তাদের বিবাহবিচ্ছেদ হয়। তাকে এক কন্যা স্কাউট মুর ১৯৯৮ সালে জন্মগ্রহণ করে। ২০১২ সালের সেপ্টেম্বর মাসে অ্যারিজোনার সেডোনায় তিনি লরা মোরেত্তিকে বিয়ে করেন।
অ্যালান আর্কিন পারিবারিক জীবনে আর্কিন তিনবার বিয়ে করেন। তার প্রথম স্ত্রী জেরেমি ইয়াফে। তাকে ১৯৫৫ সালে বিয়ে করেন। তাদের দুই পুত্র - অ্যাডাম আর্কিন ১৯৫৬ সালের ১৯ আগস্ট জন্মগ্রহণ করেন এবং ম্যাথু আর্কিন ১৯৬০ সালের ২১শে মার্চ জন্মগ্রহণ করেন। ১৯৬১ সালে ইয়াফের সাথে বিবাহবিচ্ছেদ হয়। আর্কিন পরে ১৯৬৪ সালে অভিনেত্রী ও চিত্রনাট্যকার বারবারা ডানাকে বিয়ে করেন। তারা নিউ ইয়র্কের চাপাকোয়াতে বসবাস করতেন। ১৯৬৭ সালে তাদের পুত্র অ্যান্থনি "টনি" ডানা আর্কিন জন্মগ্রহণ করে। ১৯৯৪ সালে তাদের বিবাহবিচ্ছেদ হয়। ১৯৯৬ সালে আর্কিন সুজান নিউল্যান্ডারকে বিয়ে করেন। তারা ক্যালিফোর্নিয়ার কার্লসবাডে বসবাস করেন।
কাবিননামা মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। সরকার নির্ধারিত কাজী বিবাহের নিবন্ধন করবেন। বিবাহ নিবন্ধনের ক্ষেত্রে বরপক্ষ নিবন্ধন ফি প্রদান করবে। বিয়ে নিবন্ধনের পর কাজী তথা নিকাহ রেজিষ্টার স্বামী ও স্ত্রীকে কাবিননামার সত্যায়িত কপি প্রদানে বাধ্য। নিবন্ধনের সময় কাজী যাচাই করবেন (ক) স্বামীর বয়স কমপক্ষে ২১ এবং স্ত্রীর বয়স কমপক্ষে ১৮ হয়েছে কিনা, বিবাহে স্বামী ও স্ত্রী’র পূর্ণ সম্মতি রয়েছে কি-না, (গ) বিয়ের সাক্ষীগণ উপস্থিত কি-না এবং (ঘ) দেমমোহরের পরিমাণ যথাযোগ্য কি-না এবং তার কত অংশ আদায় করা হয়েছে। এ সমব বিষয়ে নিশ্চিত হয়ে কাজী নিবন্ধনে অগ্রসর হবেন।
রুমানা খান খান ২০০২ সালে প্রথম চলচ্চিত্র নির্মাতা আনজাম মাসুদকে বিয়ে করেছিলেন। ২০০৩ সালে তালাকের পর, তিনি ২০০৪ সালে একজন ব্যবসায়ী সজাদকে বিয়ে করেছিলেন। ২০১৫ সালে তিনি তার তৃতীয় স্বামী এলিন রহমানের সাথে বিয়ে করেছিলেন।
সিলভিয়া সিডনি সিডনি তিনবার বিয়ে করেন। ১৯৩৫ সালের ১লা অক্টোবর তিনি প্রকাশক বেনেট সার্ফকে বিয়ে করেন। ছয় মাস পর ১৯৩৬ সালের ৯ই এপ্রিল তাদের বিবাহবিচ্ছেদ হয়। তিনি পরে ১৯৩৮ সালে অভিনেতা ও অভিনয়ের শিক্ষক লুথার অ্যাডলারকে বিয়ে করেন। তাদের সন্তান জ্যাকব ১৯৩৯ সালে জন্মগ্রহণ করে এবং সে ১৯৮৭ সালে লাউ গেহরিগ রোগে মারা যায়। ১৯৪৭ সালে অ্যাডলারের সাথে তার বিবাহবিচ্ছেদ হয়। ১৯৪৭ সালের ৫ই মার্চ তিনি বেতার প্রযোজক ও ঘোষক কার্লটন আলসপকে বিয়ে করেন। ১৯৫১ সালের ২২শে মার্চ তাদের বিবাহবিচ্ছেদ হয়।
আদল্ফ মেঞ্জু মেঞ্জু ১৯২০ সালে ক্যাথরিন কন টিনস্লিকে বিয়ে করেন, যা ১৯২৭ সালে বিবাহ বিচ্ছেদের মধ্যে সমাপ্ত হয়। ১৯২৮ সালে তিনি ক্যাথরিন কারভারকে বিয়ে করেন এবং ১৯৩৪ সালে তাদের বিবাহ বিচ্ছেদ হয়। ১৯৩৪ সালে তিনি ভেরে টিয়াসডেলকে বিয়ে করেন। ১৯৬৩ সালে তার মৃত্যু পর্যন্ত এই দাম্পত্য সম্পর্ক ঠিকে ছিল। তারা একটি পুত্র সন্তান দত্তক নেন।
উইলিস ল্যাম্ব ল্যাম্প তাঁর প্রথম স্ত্রী আরসুলা শেফারকে ১৯৩৯ সালে বিয়ে করেন। ১৯৯৬ সালে ব্রুরিয়া কাফম্যানকে বিয়ে করেন যা পরবর্তীতে বিবাহ-বিচ্ছেদে রূপ নেয়। ২০০৮ সালে এলসি ওয়াটসন নামীয় মহিলাকে ৩য় বারের মতো বিয়ে করেন। বিংহ্যাম উইলিস নামীয় সন্তানের পিতা হিসেবে ল্যাম্ব ১৫ মে, ২০০৮ সালে ৯৪ বছর বয়সে মৃত্যুবরণ করেন।
খান আতাউর রহমান চলচ্চিত্র ব্যক্তিত্ব খান আতাউর রহমান তিনবার বিয়ে করেন। তার প্রথম স্ত্রী শার্লি। লন্ডন থাকাকালীন ১৯৫৮ সালে তিনি তাকে বিয়ে করেন। পরে বাংলাদেশের আসার পর ১৯৬০ সালে তাদের বিবাহবিচ্ছেদ হয়। শার্লি তার সন্তানকে নিয়ে লন্ডন চলে যান। পরে ১৯৬০ সালে তিনি কণ্ঠশিল্পী মাহবুবা রহমানকে বিয়ে করেন। তার তৃতীয় স্ত্রী নীলুফার ইয়াসমীন। ১৯৬৮ সালে তিনি তাকে বিয়ে করেন। খান আতা ও মাহবুবা রহমানের ঘরে জন্ম নেন কণ্ঠশিল্পী রুমানা ইসলাম। অপরদিকে খান আতা ও নিলুফারের ঘরে জন্ম নেন বর্তমান প্রজন্মের গায়ক ও অভিনেতা খান আসিফ আগুন।
মুন্না (চলচ্চিত্র) মুন্না হল ২০০৭ সালে মুক্তিপ্রাপ্ত একটি তেলুগু অ্যাকশনধর্মী চলচ্চিত্র। এই ছবিটির পরিচালনা করেন বংশী পৈডিপল্লি এবং প্রযোজনা করেন দিল রাজু। ছবিতে মুখ্য ভূমিকায় অভিনয় করেন প্রভাস ও ইলিয়েনা ডি’ক্রুজ এবং অন্যান্য গুরুত্বপূর্ণ ভূমিকায় অভিনয় করেন প্রকাশ রাজ, কোট শ্রীনিবাস রাও ও রাহুল দেব। পোস্ট-প্রোডাকশনের বাহুল্যের জন্য ছবিটির মুক্তি বেশ কয়েকবার স্থগিত হয়ে গিয়েছিল। অবশেষে ২০০৭ সালের ২৭ এপ্রিল ছবিটি মুক্তি পায়।
মার্টিন স্কোরসেজি স্কোরসেজি পাঁচ বার বিবাহ করেন। তার প্রথম স্ত্রী লারাইনে মারি ব্রেনান, তাদের এক কন্যা ক্যাথরিন। ১৯৭৬ সালে তিনি লেখিকা জুলিয়া ক্যামেরনকে বিয়ে করেন, তাদের এক কন্যা ডোমেনিকা ক্যামেরন স্করসেসি। ডোমেনিকা একজন অভিনেত্রী এবং তিনি "দি এজ অব ইনোসেন্স" চলচ্চিত্রে অভিনয় করেছিলেন। ক্যামেরনের সাথে তার বৈবাহিক সম্পর্ক ঠিকে মাত্র এক বছর। তাদের কন্যা "কেপ ফেয়ার" চলচ্চিত্রে ডোমেনিকা স্করসেসি নামে অভিনয় করেন এবং পরবর্তীতে অভিনয় করা, লেখা, পরিচালনা করা ও প্রযোজনা করা চালিয়ে যান। স্কোরসেজি ১৯৭৯ সালে অভিনেত্রী ইসাবেলা রোজেলিনিকে বিয়ে করেন এবং ১৯৮৩ সালের তাদের বিচ্ছেদ হয়। তিনি পরে ১৯৮৫ সালে প্রযোজক বারবারা দে ফিনাকে বিয়ে করেন। তাদের বিচ্ছেদ হয় ১৯৯১ সালে। স্কোরসেজি পরে ১৯৯৯ সালে হেলেন শ্চের্মের্হর্ন মরিসকে বিয়ে করেন। তাদের এক কন্যা ফ্রান্সেস্কা। তিনি "দ্য ডিপার্টেড" ও "দি অ্যাভিয়েটর" চলচ্চিত্রে অভিনয় করেন।
রজার ওয়াটার্স ওয়াটার্স চার বার বিয়ে করেছেন; প্রথম ১৯৬৯ সালে তার শৈশব প্রণয়ী জুডি ট্রিমকে; তাদের কোন সন্তান ছিলনা এবং ১৯৭৫ সালে তাদের বিবাহ বিচ্ছেদ ঘটে। পরের বছর তিনি বিয়ে করেন লেডি ক্যরল্যন ক্রিস্টির সাথে; বিয়ের পর তাদের ছেলে, হ্যারি ওয়াটার্স, একজন সঙ্গীতঙ্গ যিনি ২০০৬ সাল থেকে তার বাবার সফর দলের সাথে কিবোর্ড বাজান; এবং মেয়ে, ইন্ডিয়া ওয়াটার্স, যিনি মডেল হিসেবে কাজ করেছেন। ক্রিস্টির এবং ওয়াটার্সের ১৯৯২ সালে বিচ্ছেদ ঘটে। এবং ১৯৯৩ সালে, তিনি প্রিষ্কিল্লা ফিলিপসকে বিয়ে করেন। তাদের জ্যাক ফ্লেচার নামে একটি ছেলে রয়েছে এবং ২০০১ সালে তাদের বিচ্ছেদ ঘটে। এরপর ওয়াটার্স অভিনেত্রী এবং চলচ্চিত্র নির্মাতা লরি ডুরনিংকে বিয়ে করেন।
স্যামুয়েল গোল্ডউইন জুনিয়র ১৯৫০ সালে গোল্ডউইন জেনিফার হাওয়ার্ডকে (১৯২৫-১৯৯৩) বিয়ে করেন। হাওয়ার্ড ছিলেন একজন অভিনেত্রী এবং প্রখ্যাত লেখক ও চিত্রনাট্যকার সিডনি হাওয়ার্ডের কন্যা। তাদের চার সন্তান জন্মগ্রহণ করে, তাদের মধ্যে রয়েছে স্টুডিও নির্বাহী জন, ফ্রান্সিস, অভিনেতা টনি ও ক্যাথরিন। ১৯৬৮ সালে তাদের বিবাহবিচ্ছেদ হয়। গোল্ডউইন ১৯৬৯ সালে পেগি এলিয়টকে বিয়ে করেন। এই দম্পতির দুই সন্তান জন্মগ্রহণ করে, তারা হলেন পুত্র পিটার এবং কন্যা এলিজাবেথ। ২০০৫ সালে তাদের বিবাহবিচ্ছেদ হয়। ২০১০ সালে তিনি প্যাট্রিশিয়া স্ট্রনকে বিয়ে করেন।
পিয়ার্স ব্রসনান ব্রসনান ১৯৮০ সালে অষ্ট্রেলিয়ান অভিনেত্রী ক্যাসান্ড্রা হ্যারিসকে বিয়ে করেন। ১৯৯১ সালে হ্যারিসের মৃত্যুর পর তিনি ২০০১ সালে আমেরিকান সাংবাদিক কেলি স্মিথকে বিয়ে করেন। ব্রসনান ২০০৪ সালে মার্কিন নাগরিকত্ব লাভ করেন।
টেলিভিশন (চলচ্চিত্র) সোলাইমান বিচ্ছিন্ন হবার দুঃখে মদ ধরার চেষ্টা করে। কিন্তু পারে না। কাজেই সে সারাক্ষণ বিষণ্ন হয়ে থাকত। ঠিক এই সময়েই মজনু কৌশলের সাথে জানান দেয় যে সে কোহিনূরকেই ভালবাসে। কিন্তু সোলাইমান তা বুঝতে পারে না। মজনু তাকে পরামর্শ দেয় যাতে সে আরেকটা মেয়ে ধরে। কারণ জীবনে কত 'কোহিনূর' যাবে আসবে! কিন্তু সোলাইমান তা মানতে পারে না। তাই পরে মজনু নিজ উদ্যোগেই যায় কোহিনূরের কাছে যাতে সে সব ভুলে গিয়ে আবার ঠিক হয়ে যায়। কিন্তু কোহিনূর এবার শর্ত দেয় যে তাকে বিয়ে করতে হলে সোলাইমানকে তার বাবার বিরুদ্ধে দাঁড়াতে হবে। গ্রামে টেলিভিশন আনতে হবে। তাদের বিয়েতে টেলিভিশন আনতে হবে। গ্রামের সবাই দেখবে। তবেই তার সুখ!
গাজী রাকায়েত ১৯৯৫ সালে গাজী রাকায়েত সহশিল্পী আফসানা মিমিকে বিয়ে করেন। ১৯৯৬ সালে তাদের বিবাহবিচ্ছেদ হয়। পরে তিনি,১৯৯৭ সালে গাজী নায়রা শাহরিনকে বিয়ে করেন।
এফ. ডব্লিউ. ডি ক্লার্ক ক্লার্ক দুইবার বিয়ে করেন। "মারিক উইলমসে" নামীয় রমণীকে প্রথম বিয়ে করেন। এ সংসারে দুই পুত্র ও এক কন্যা সন্তান রয়েছে। পরবর্তীতে ১৯৯৮ সালে "এলিতা জর্জিয়াদেস" নাম্নী রমণীকে বিয়ে করে সংসারধর্ম পালন করছেন।
অ্যালেক্স জর্ডান জর্ডান দুইবার বিয়ে করেন। প্রথমবার ১৯৮৮ সালে জেমস ইউশার সাথে বিয়ে হয়। এরপর তার সাথে তালাক্বের পর ১৯৯২ সালের ২ মে জাস্টিন কেসকে বিয়ে করেন।
বিধু বিনোদ চোপড়া বিধু বিনোদ চোপড়া ১৯৭১ সালে তার সহকর্মী ও বান্ধবী রেনু সলুজাকে বিয়ে করেন। কিন্তু রেনুর সন্তান নিয়ে অসম্মতি থাকায় ১৯৮৩ সালে তাদের বিচ্ছেদ হয়। এরপরও তাদের বন্ধুত্ব রয়ে যায় এবং রেনু চোপড়ার চলচ্চিত্রের সম্পাদনার দায়িত্ব পালন করেন। রেনু ২০০০ সালে ক্যান্সারে আক্রান্ত হয়ে মারা যান। রেনুর সাথে বিচ্ছেদের পর চোপড়া স্বল্পদৈর্ঘ্য চলচ্চিত্র নির্মাতা এস সুখদেবের কন্যা শবনম সুখদেবকে বিয়ে করেন। তার সাথেও ১৯৮৯ সালে বিচ্ছেদ হয়। পরে তিনি ১৯৯০ সালে চলচ্চিত্র বিষয়ক সাংবাদিক ও সমালোচক অনুপমা চোপড়াকে বিয়ে করেন। তাদের দুই মেয়ে - অগ্নি চোপড়া ও জুনি চোপড়া। ২০১৭ সালে জানুয়ারিতে মাত্র ১৫ বছর বয়সে জুনির উপন্যাস "দ্য হাউস দ্যাট স্পোক" প্রকাশিত হয়।
চার্লস স্টাড ১৮৮৮ সালে প্রিসিলা স্টুয়ার্ট নাম্নী এক রমণীর পাণিগ্রহণ করেন। তাঁদের সংসারে চার কন্যা ও দুই পুত্র ছিল। পুত্রদ্বয় শৈশবেই মারা যায়। কন্যাদের মধ্যে - ১৮৮৯ সালে জন্মগ্রহণকারী স্যালভেশন গ্রেস ফেইদ স্টাড মার্টিন সাটনের সাথে পরিণয়সূত্রে আবদ্ধ হন। সাটনের মৃত্যুর পর লেফটেনেন্ট কর্নেল ডেভিড সি ডি মানরোকে বিয়ে করেন। ১৮৯১ সালে জন্মগ্রহণকারী ডরোথি ক্যাথরিন টপসি স্টাড রেভ গিলবার্ট এ বার্কলেকে বিয়ে করেন। ১৮৯২ সালে জন্মগ্রহণকারী এডিথ ক্রসলি মেরি স্টার্ড ইথিওপিয়ায় কর্মরত আলফ্রেড বাক্সটনকে বিয়ে করেন। ১৮৯৪ সালে জন্মগ্রহণকারী মা রু নামে পরিচিত পলিন এভেঞ্জলিন প্রিসিলা স্টার্ড লেফটেনেন্ট নরম্যান গ্রাবের সাথে পরিণয়সূত্রে আবদ্ধ হন।
শ্রীনিবাস কৃষ্ণণ কৃষ্ণণের জীবদ্দশায় কৃষ্ণণের ডায়েরি অপ্রকাশিত ছিল। ১৯৫৩ সালে প্রফেসর রামসেশানের সাথে কথোপকথনের সময় কৃষ্ণণ তাঁর ডায়েরির কথা উল্লেখ করেছিলেন । ১৯৬১ সালে কৃষ্ণণের মৃত্যুর পর তাঁর বড় ছেলে শ্রীনিবাসনের কাছ থেকে ডায়েরিটি নিয়ে যান কে আর রামনাথন। ১৯৭০ সালের পর থেকে রামন-ইফেক্ট আবিষ্কার সংক্রান্ত বিভিন্ন লেখায় এই ডায়েরির অংশবিশেষ প্রকাশিত হতে থাকে কৃষ্ণণের পরিবারের অনুমতি ছাড়াই। কৃষ্ণণের ডায়েরি প্রথম সম্পূর্ণ প্রকাশিত হয় ২০০০ সালে রয়েল সোসাইটির জার্নালে । ডায়েরিটি খুব একটা বড় নয়; ৫ ফেব্রুয়ারি ১৯২৮ থেকে ২৮ ফেব্রুয়ারি ১৯২৮ পর্যন্ত মাত্র কয়েকদিনের দিনলিপি পাওয়া যায় তাতে। রামন-এফেক্ট আবিষ্কারের দিনগুলোর প্রত্যক্ষ বিবরণ আছে এতে।
রশিদ চৌধুরী রশিদ চৌধুরী ব্যক্তিগত জীবনে দুইটি বিয়ে করেন। প্রথমে ১৯৬২ সালে, প্যারিসের আকাডেমি অব জুলিয়ান অ্যান্ড বোজ আর্টসে উচ্চ শিক্ষা গ্রহণকালীন সময়ে ফরাসি ভাস্কর সুচরিতা অ্যানির সাথে তার বিয়ে হয়। তাদের দুই মেয়ে, রোজা চৌধুরী এবং রীতা চৌধুরী। ১৯৭৭ সালে, সুচরিতা অ্যানির সাথে বিচ্ছেদের পর তিনি চট্টগ্রামের বাঙালি মেয়ে জান্নাতকে বিয়ে করেন।
সাবরিনা স্যাব্রোক সাবরিনা স্যাব্রোক ২০০৮ সালে এরিক ফারজিয়াতকে বিয়ে করেন। কিন্তু ২০১৩ সালে তার সাথে তালাক্ব হয়ে যায়। এরপর তিনি ২০১৬ সালে আবার বিয়ে করেন। তার দ্বিতীয় স্বামীর নাম আলজান্দ্রো হার্নানদেজ।
জিলিয়ান অ্যান্ডারসন দুইবার বিয়ে করা অ্যান্ডারসন প্রথম বিয়ে করেছিলেন ক্লাইড ক্লট্‌জকে, সালে যিনি ছিলেন এক্স-ফাইল্‌সের সহযোগী আর্ট পরিচালক। তাঁদের বিয়েটা হয় ১৯৯৪ সালের প্রথম দিন, হাওয়াইয়ের এক বৌদ্ধদের অনুষ্ঠানে। ১৯৯৭ সালে তাঁদের বিবাহবিচ্ছেদ ঘটে। ২০০৪ সালে ডিসেম্বরে অ্যান্ডারসন বিয়ে করেন প্রামাণ্যচিত্র পরিচালক জুলিয়ান ওজানেকে, এবং এবারের বিয়েটি হয় কেনিয়া উপকূলে অবস্থিত লামু দ্বীপের শেলা গ্রামে। বিয়ের ষোলো মাস পর ২১ এপ্রিল, ২০০৬ তাঁরা তাঁদের আলাদা হয়ে যাওয়াটা ঘোষণা করেন। ২০০৬-এ ওজানের সাথে ছাড়াছাড়ির হবার পর থেকে জিলিয়ান অ্যান্ডারসনের সঙ্গী হিসেবে আছেন মার্ক গ্রিফিথ্‌স।
মাতা হারি মার্গারিটার যখন ১৮ বছর বয়স, তখন ডাচ সংবাদপত্রে প্রকাশিত একটি পাত্রী চাই বিজ্ঞাপনে সাড়া দিয়ে একজন সামরিক কর্মকর্তা ক্যাপ্টেন রুডলফ ম্যাকলেওডকে বিয়ে করেন। বিয়ের পর ডাচ ইস্ট ইন্ডিজ উপনিবেশে (বর্তমানে ইন্দোনেশিয়া) বসবাস শুরু করেন। ১১ জুলাই ১৮৯৫ সালে আমাস্টারডামে তাদের বিয়ে হয়। ক্যাপ্টেন রুডলফকে বিয়ে করার সুবাদে তিনি তৎকালীন ডাচ সমাজের অভিজাত শ্রেণিতে প্রবেশ করার সুযোগ পান।
মুম্বাই এক্সপ্রেস মুম্বাই এক্সপ্রেস হচ্ছে ২০০৫ সালে মুক্তিপ্রাপ্ত একটি তামিল চলচ্চিত্র যেটি সিঙ্গিতাম শ্রীনিবাস রাও পরিচালনা করেন, কাহিনী লিখেছিলেন কামাল হাসান যিনি পরিচালনাও করেন। চলচ্চিত্রটিতে কামাল হাসান মুখ্য ভূমিকায় অভিনয় করেন যার সঙ্গে মনীষা কৈরালা, নচ্ছর, পশুপতি, ভাইয়াপুরী, শরৎ স্যাক্সেনা এবং সান্ত্বনা ভারতী অভিনয় করেন। সঙ্গীত পরিচালনায় ছিলেন ইলাইয়ারাজা, সিদ্ধার্থ এবং অস্মিত কুন্দের যথাক্রমে সিনেমাটোগ্রাফি এবং সম্পাদনা করেন। চলচ্চিত্রটি ২০০৫ সালের ১৫ এপ্রিল তারিখে একটি হিন্দি সংস্করণ সহ মুক্তি পেয়েছিলো, হিন্দি সংস্করণে শুধু মুখ্য দুই চরিত্র ছাড়া বাকি সবাই ভিন্ন অভিনেতা-অভিনেত্রী ছিলেন।
আর্নেস্ট হেমিংওয়ে ১৯২১ সালে তিনি হ্যাডলি রিচার্ডসনকে বিয়ে করেন এবং প্যারিস চলে যান। সেখানে তিনি বিদেশি করেসপন্ডেন্ট হিসেবে কাজ করেন এবং "হারানো প্রজন্ম" নামে আধুনিক লেখক ও শিল্পীদের প্রবাসী সম্প্রদায় দ্বারা প্রভাবিত হন। তাঁর প্রথম উপন্যাস "দ্য সান অলসো রাইজেস" ১৯২৬ সালে প্রকাশিত হয়। ১৯২৭ সালে হ্যাডলির সাথে তাঁর বিবাহবিচ্ছেদ হয় এবং তিনি সাংবাদিক পলিন ফাইফারকে বিয়ে করেন। স্পেনীয় গৃহযুদ্ধ থেকে ফিরে আসার পর ফাইফারের সাথেও তাঁর বিবাহবিচ্ছেদ হয়। যুদ্ধের অভিজ্ঞতা হতে তিনি "ফর হুম দ্য বেল টোলস" (১৯৪০) উপন্যাস রচনা করেন। ১৯৪০ সালে তিনি মার্থা গেলহর্নকে বিয়ে করেন। দ্বিতীয় বিশ্বযুদ্ধের সময় লন্ডনে ম্যারি ওয়েলশের সাথে তাঁর সাক্ষাতের পর গেলহর্নের সাথে তাঁর বিচ্ছেদ হয়। তিনি নরম্যান্ডি ল্যান্ডিং ও প্যারিসের স্বাধীনতার সময় উপস্থিত ছিলেন।
দিলীপ কুমার দিলীপ কুমার, অভিনেত্রী কামিনী কৌশলের সাথে প্রথম প্রেমে পড়েন, কিন্তু তারা বিয়ে করতে পারেননি। পরবর্তীকালে তিনি রোমাঞ্চকরভাবে অভিনেত্রী মধুবালা সঙ্গে জড়িয়ে পড়েন, কিন্তু তাদের পরিবার এই বিয়েতে বিরোধিতা করে। তিনি ১৯৬৬ সালে তার চেয়ে ২২ বছর কম বয়সী সৌন্দর্য রাণী অভিনেত্রী সায়রা বানুকে বিয়ে করেন। তিনি ১৯৮০ সালে দ্বিতীয়বারের মত আসমা নামের একজন মেয়েকে বিয়ে করেন কিন্তু বিয়ের কিছুদিন পরেই তাদের সংসার শেষ হয়ে যায়।
ডায়োড থার্মায়োনিক ডায়োড হলো থার্মায়োনিক ভালভ জাতের যন্ত্র যা ভ্যাকুয়াম টিউব বা ভালভ নামেও পরিচিত। এটি মূলত একটি বায়ুশূণ্য কাচের টিউবের ভেতরে বিপরীত বিভবের ইলেকট্রোডের (অ্যানোড ও ক্যাথোড) সমাবেশ। একটি হিটার ফিলামেন্টের মধ্য দিয়ে প্রবাহিত বিদ্যুতের সাহায্যে ক্যাথোডকে উত্তপ্ত করে তোলা হয় যা থেকে ইলেকট্রনের থার্মায়োনিক নির্গমন ঘটে। থার্মায়োনিক নির্গমন বৃদ্ধির জন্য ক্যাথোডের উপর নিম্ন কার্যক্ষমতা-সম্পন্ন (ওয়ার্ক ফাংশন) বেরিয়াম ও স্ট্রোন্টিয়াম অক্সাইডের মিশ্রণের প্রলেপ দেওয়া হয়। অ্যানোড ধনাত্মকভাবে চার্জিত থাকে ,ফলে তা ক্যাথোড থেকে থার্মায়োনিক নির্গমনে বেরিয়ে আসা ইলেকট্রনকে আকর্ষণ করে। এ ধরণের ডায়োডে বিপরীতমুখী তড়িৎ প্রবাহের কোন সম্ভাবনাই থাকে না।
বিশ শতকের প্রথমার্ধ্বে থার্মিয়োনিক ভালব ডায়োড বিভিন্ন অ্যানালগ সরঞ্জামে, যেমন টিভি, রেডিও ইত্যাদিতে, এমনকি কম্পিউটার ও অন্যান্য স্বয়ংক্রিয় বর্তনীতে অ্যানালগ সংকেত ও শক্তি পরিবহনে ব্যাপকভাবে ব্যবহৃত হয়। ষাটের দশকে অর্ধপরিবাহী ডায়োডের আবিষ্কার হলে এর প্রয়োজন কমতে শুরু করে। বর্তমানে ভালভ ডায়োড ইলেকট্রিক গিটারের রেকটিফায়ার এবং হাই অ্যান্ড অডিও অ্যামপ্লিফায়ার ও হাই ভোল্টের যন্ত্রপাতিতে এর কিছু ব্যবহার রয়েছে।
ডায়োড ডায়োড () একটি দুই প্রান্ত বিশিষ্ট ইলেক্ট্রনিক যন্ত্রাংশ যা বর্তনীতে কেবল মাত্র একদিকে তড়িৎপ্রবাহ হতে দেয় । এছাড়াও বৈদ্যুতিক উপায়ে ধারকত্ব নিয়ন্ত্রন (ভ্যারিক্যাপ) এবং বিকিরণ, নিঃসরণ ও কম্পন সংবেদী ইলেকট্রনিক সুইচ তৈরিতে ডায়োড ব্যবহৃত হয়। তড়িৎশক্তির আকর্ষণীয় উৎস সৌর কোষও মূলত এক ধরণের আলোক-সংবেদী ডায়োড।
ডায়োড রেকটিফায়ার মূলত ডায়োডের মাধ্যমে গঠিত হয় যা পরিবর্তনশীল তড়িৎ প্রবাহকে একমুখী প্রবাহে পরিণত করে। আধুনিক ইলেকট্রনিক সরঞ্জামের (কম্পিউটার, মুঠোফোন, টিভি ইত্যাদি) ভেতরের বর্তনীগুলো নিম্ন-বিভবের ডিসি কারেন্ট দিয়ে চালিত হয়। এসব যন্ত্রে রেকটিফায়ার একটি অপরিহার্য অংশ যা বিদ্যুত লাইনের এসি কারেন্টকে ডিসিতে রূপান্তরিত করে। অপর একটি উদাহরণ হলো অটোমোটিভ অল্টারনেটর যেখানে ডায়োড এসি কারেন্টকে ডিসি কারেন্টে রূপান্তরিত করে যা প্রথমদিকে ডায়নামোতে ব্যবহৃত কম্যুটেটরের থেকে ভালো ফলাফল দিয়ে থাকে।
জেনার ডায়োড জেনার ডায়োড আসলে ব্যবহৃত হয় ভোল্টেজ রেফারেন্স এবং শান্ট রেগুলেটর হিসেবে; যা বিভবকে পরিচালনা করে একটি ছোট্ট বর্তনীতে। যখন এটা একটি পরিবর্তনশীল বিভবের উৎসের সাথে প্যারালাল ভাবে বিপরীত ঝোঁকে ব্যবহার করা হয় এবং যখন ভোল্টেজ ডায়োডের বিপরীত ব্রেকডাউন ভোল্টেজে গিয়ে পৌঁছে তখন জেনার ডায়োড তড়িৎ পরিবহন শুরু করে। ডায়োডের তুলনামূলকভাবে কম ইম্পিডেন্স ডায়োডের বিভবকে সেই মানে রাখে।
রেকটিফায়ার রেকটিফায়ার হলো একটি বৈদ্যুতিক যন্ত্র যা পরিবর্তনশীল বিদ্যুৎ প্রবাহকে (যার দিক পর্যায়ক্রমিকভাবে পরিবর্তন হয়), একমুখী বিদ্যুৎ প্রবাহে রূপান্তরিত করে, যার দিক হলো একটি নির্দিষ্ট দিকে এবং এই প্রক্রিয়াকে বলে একমুখীকরন (রেকটিফিকেশন)। রেকটিফায়ারের অনেক ব্যবহার আছে যেমনঃ পাওয়ার সাপ্লাইয়ের উপাদান হিসেবে এবং রেডিও সংকেতের সনাক্তকরণ যন্ত্র হিসেবে। রেকটিফায়ার হতে পারে সলিড স্টেট ডায়োড, ভ্যাকুয়াম টিউব ডায়োড, মার্কারী আর্ক ভালভ এবং অন্যান্য উপাদান থেকে নির্মিত। 
যে যন্ত্র এর বিপরীত কার্য সম্পাদন করে (ডিসিকে এসিতে পরিবর্তিত করে) তাকে বলে বৈদ্যুতিক "ইনভার্টার"। 
যখন শুধুমাত্র একটি ডায়োড ব্যবহার করা হয় এসিকে রেকটিফাই করতে (তরঙ্গের ধনাত্নক বা ঋণাত্নক অংশকে বাধাগ্রস্ত করতে) তখন ডায়োড ও রেকটিফায়ারের মধ্যে ব্যবধান খুব সামান্য থাকে অর্থাৎ রেকটিফায়ার শব্দটা তখন বর্ণনা করে একটি ডায়োডকে যা এসিকে ডিসিতে রূপান্তর করতে ব্যবহৃত হয়। একটি ডায়োড ব্যবহার করার চেয়ে প্রায় সব রেকটিফায়ারই একটি নির্দিষ্ট সংখ্যক ডায়োডকে অন্তর্ভুক্ত করে এসি থেকে ডিসিকে রূপান্তর করতে আরো বেশী কর্মদক্ষতার সাথে। সিলিকন অর্ধপরিবাহী রেকটিফায়ারের উন্নতির আগে, ভ্যাকুয়াম টিউব ডায়োড এবং কপার(১) অক্সাইড বা সেলেনিয়াম রেকটিফায়ারের গাদা ব্যবহৃত হত।
রেকটিফায়ার তিন দশার ইলেকট্রিক পাওয়ারে, ছয়টি ডায়োড ব্যবহৃত হয়। সাধারণত থাকে ৩ জোড়া ডায়োড, যদিও প্রত্যেকটি জোড়া একই জাতের থাকে না যা ব্যবহৃত হয় পূর্ণ তরঙ্গের একক দশার রেকটিফায়ারে।জোড়াগুলোকে সিরিজে (অ্যানোড থেকে ক্যাথোড) রাখার পরিবর্তে এভাবে রাখা হয়।সাধারণত বাণিজ্যিকভাবে পাওয়া ডাবল ডায়োডে থাকে ৪টি প্রান্ত যাতে এর ব্যবহারকারীরা এদের একক দশার বিচ্ছিন্ন সরবরাহের উপযোগী করতে পারে অর্ধেক ব্রিজের জন্য বা তিন দশার জন্য।
ডায়োড সম্মুখী ঝোঁক বৃদ্ধির সাথে সাথে তড়িৎ প্রবাহ এক্সপোনেশিয়াল-ভাবে বাড়তে থাকে (ডায়োডের I–V বৈশিষ্ট্য দ্রষ্টব্য)। এ কারণে সম্মুখী ঝোঁকে চালিত ডায়োডকে চালু বা অন হিসেবে গণ্য করা হয়। যে সম্মুখী ভোল্টেজে ডায়োডের তড়িৎ প্রবাহ প্রত্যাশিত পর্যায়ে উন্নীত হয় (প্রয়োগভেদে ০.০১-১০ এম্পিয়ার/সে.মি.), তাকে কাট-ইন ভোল্টেজ বলা হয়। সিলিকন পি-এন ডায়োডের জন্য এর মান ০.৬ - ০.৭ ভোল্ট, আবার সিলিকন শটকি ডায়োডের জন্য এর মান ০.৩ ভোল্টের কাছাকাছি। অপরদিকে উচ্চ ব্যান্ড-পার্থক্যের পদার্থ (যেমন সিলিকন কার্বাইড বা গ্যালিয়াম নাইট্রাইড) দিয়ে তৈরি ডায়োডের জন্য কাট-ইন বিভব ২ ভোল্টেরও বেশি হতে পারে।
বহিঃস্থ ভোল্টেজ যদি এমনভাবে প্রয়োগ করা হয় যে, তড়িৎ-উৎসের (ব্যাটারী) ঋণাত্মক প্রান্ত ডায়োডের P প্রান্তের সাথে এবং তড়িৎ-উৎসের ধনাত্মক প্রান্ত ডায়োডের N প্রান্তের সাথে যুক্ত থাকে তবে তাকে "বিমুখী ঝোঁক" বা "বিমুখী বায়াস" বলা হয়।
এক্ষেত্রে ব্যাটারীর ঋণাত্মক প্রান্ত-
১. N অঞ্চলের ইলেক্ট্রন গুলোকে জংশন থেকে N অঞ্চলের দিকে ঠেলে দিবে (কারণ ইলেক্ট্রনের চার্জ এবং ব্যাটারীর ঋণাত্মক প্রান্তের চার্জ সমপ্রকৃতির)
২. P অঞ্চলের হোলগুলোকে জংশন থেকে P অঞ্চলের আরো প্রান্তের দিকে টেনে আনবে (কারণ হোলের চার্জ এবং ব্যাটারীর ঋণাত্মক প্রান্তের চার্জ বিপরীত)
এবং ব্যাটারীর ধনাত্মক প্রান্ত-
১. N অঞ্চলের ইলেক্ট্রনগুলোকে জংশন থেকে N অঞ্চলের আরো প্রান্তের দিকে টেনে আনবে (কারণ ইলেক্ট্রনের চার্জ এবং ব্যাটারীর ধনাত্মক প্রান্তের চার্জ বিপরীত)
২. P অঞ্চলের হোলগুলোকে জংশন থেকে P অঞ্চলের দিকে ঠেলে দিবে (কারণ হোলের চার্জ এবং ব্যাটারীর ধনাত্মক প্রান্তের চার্জ সমপ্রকৃতির)
এইক্ষেত্রে ভোল্টেজ বাড়াতে থাকলে ডিপলেশন স্তর সম্প্রসারিত হতে থাকবে (যেহেতু আধান বাহকের চাপ কমে যাচ্ছে); নির্দিষ্ট সীমার অতিরিক্ত ভোল্টেজ প্রয়োগ করলে আয়োনাইজেশন বা টানেলিং প্রক্রিয়ায় ডায়োডের মধ্য দিয়ে তড়িৎ-প্রবাহ হতে থাকে। এই ভোল্টেজকে "ব্রেকডাউন ভোল্টেজ" বলে। এটি লক্ষ্য করা জরুরি যে যদিও একে ব্রেকডাউন ভোল্টেজ বলা হয়, এর ফলে ডায়োডের পদার্থগত কোন ক্ষতি বা পরিবর্তন ঘটে না, শুধুমাত্র এর বিপরীতমুখী (N থেকে P অঞ্চলের দিকে) তড়িৎ-প্রবাহ রোধের ক্ষমতা লোপ পায়। বিভব পার্থক্য ব্রেকডাউন ভোল্টেজের নিচে নেমে এলে ডায়োড পুনরায় তার একমুখী তড়িৎ পরিবহনের ক্ষমতা (রেকটিফিকেশন)ফেরত পায়। তবে উচ্চ বিভব পার্থক্যে উচ্চ তড়িৎ প্রবাহ ডায়োডে উচ্চ তাপমাত্রা তৈরি করে যা একটি নির্দিষ্ট সীমা অতিক্রম করলে ডায়োডটি পুড়ে যেতে পারে, বা ডায়োডের ধাতব সংযোগ ও বহিঃআবরণ ক্ষতিগ্রস্থ হতে পারে। এ কারণে উচ্চ তাপমাত্রা ও উচ্চ বিভব পার্থক্যে যেসব ডায়োড ব্যবহৃত হয় (বিশেষত পাওয়ার ইলেকট্রনিক্সে) সেগুলো তৈরিতে তাপসহ ধাতব সংযোগ ও বহিঃআবরণ প্রস্তুত করা একটি বড় চ্যালেঞ্জ।
ডায়োড বৈদ্যুতিক সরঞ্জামে অতিরিক্ত বিভবের হাত থেকে সুরক্ষা দিতে মূল বর্তনীর সাথে সমান্তরালভাবে ডায়োড ব্যবহার করা হয়।সেগুলো সাধারণ অবস্থায় এরা রিভার্স বায়াস বা বিমুখী ঝোঁকে থাকে। কিন্তু কোন কারণে বর্তনীর ভোল্টেজ অপ্রত্যাশিতভাবে বেড়ে গেলে তা ফরওয়ার্ড বায়াসড (সম্মুখী ঝোঁক) হয়ে যায় এবং অতিরিক্ত তড়িৎ-প্রবাহ মূল বর্তনীর সাথে ভাগ করে নিয়ে তাকে পুড়ে যাওয়া থেকে রক্ষা করে। উদাহরণ- মোটর নিয়ন্ত্রক ও রিলেতে বৈদ্যুতিক কুন্ডলীকে শক্তিহীন করতে এটা ব্যবহার করা হয়। এছাড়াও বিদ্যুত লাইনে সংযুক্ত অনেক ইন্টিগ্রেটেড বর্তনীতে এটা ব্যবহার করা হয় ট্রান্সজিস্টরকে অতিরিক্ত বিভবের হাত থেকে রক্ষা করতে।